
I. A SZERVEZETI ÉS MŰKÖDÉSI SZABÁLYZAT CÉLJA
A Szervezeti és Működési Szabályzat (a továbbiakban: SZMSZ) célja, hogy meghatározza az intézmény szervezeti felépítését, az intézmény működésének belső rendjét, a külső kapcsolatait, annak érdekében, hogy a cél- és feladatrendszer megvalósítható legyen.

A szabályzat hatálya kiterjed az intézmény minden közalkalmazottjára, illetve munkavállalójára. 

Az SZMSZ Dunavecse Város Önkormányzat Képviselő-testületének jóváhagyásával lép hatályba és visszavonásig érvényes. 

II. AZ INTÉZMÉNY ADATAI
Az intézmény neve: Dr. Kolozs Gergely „Tipegő” Bölcsőde                           

Az intézmény székhelye: 6087 Dunavecse, Zrínyi u. 6.

Az intézmény adószáma: 15833624-2-03

Az intézmény számlaszáma: 11732105-15383624

Alapítója: Dunavecse Város Önkormányzat Képviselő-testülete

Az alapítás éve: 2016. január 01.

Törzskönyvi azonosító szám: 833624

Alaptevékenységi szakágazat: 851030 Bölcsődei ellátás

Ellátott kormányzati funkciók: 096015 Gyermekétkeztetés köznevelési intézményben





096025 Munkahelyi étkeztetés köznevelési intézményben

104031 Gyermekek bölcsődében és mini bölcsődében történő ellátása

104035 Gyermekétkeztetés bölcsődében, fogyatékosok nappali intézményében

104037 Intézményen kívüli gyermekétkeztetés

Az irányító szerv neve, székhelye: 

Dunavecse Város Önkormányzat Képviselő – testülete

Dunavecse, Fő út 43.

Felügyeleti szervei:

· Működését ellátó felügyeleti szerv: 

· Dunavecse Város Önkormányzata

· Dunavecse Város Jegyzője

· Szakmai felügyeletet ellátó szerv: 

· Bács-Kiskun Vármegyei Kormányhivatal Gyámügyi és Igazságügyi Főosztály Szociális és Gyámügyi Osztálya

· Magyar Bölcsődék Egyesülete

· Dél – Alföldi Regionális Módszertani Bölcsőde

Az intézmény szervezeti formája: állami fenntartású intézmény

Az intézmény jogállása: önálló jogi személy, képviselője a bölcsődevezető

Gazdasági jogköre: önállóan működő költségvetési szerv

Működési terület: Dunavecse Város, valamint feladat-ellátási szerződés alapján Apostag Község közigazgatási területe

Az intézmény képviselete:

A bölcsőde, mint jogi személy képviseletére a külső szervek előtt a bölcsőde vezetője jogosult, melyet írásos megbízásban átruházhat.

Az intézmény vezetőjének kinevezési rendje: 

A vezetői megbízást a Képviselő-testület adja az 1992. évi XXXIII. törvény (23. §) és a végrehajtására kiadott 356/2008. (XII.31.) Korm. rendelet, valamint a 15/1998. (IV. 30.) NM rendelet szerint.

Az intézmény működésének forrásai:
•
állami normatíva
•
önkormányzati támogatás
•
társadalombiztosítási támogatás

Az intézmény vállalkozói tevékenységet nem folytat!

SZMSZ hatálya: Az intézmény számára jogszabályokban, testületi döntésekben megfogalmazott feladat- és hatásköri, szervezeti és működési előírásokat a jelen 

SZMSZ-ben foglaltak figyelembe vételével kell alkalmazni. 

Hatálya kiterjed: 
•
az intézmény vezetőjére,
•
az intézmény dolgozóira,
•
az intézmény szolgáltatásait igénybevevőkre, (házirend, illetve az ellátással kapcsolatos egyéb szabályok vonatkozásában)

Az SZMSZ a Képviselő-testület jóváhagyásával lép hatályba.

Bölcsődei tevékenységre vonatkozó jogszabályok:
•
1993. évi III. törvény a szociális igazgatásról és szociális ellátásokról
•
369/2013.   (X.24.) Kormányrendelet a szociális gyermekjóléti és gyermekvédelmi szolgáltatók, intézmények és hálózatok hatósági nyilvántartásáról és ellenőrzéséről
•
8/2000.   (VIII.4.) SZCSM. rendelet a személyes gondoskodást végző személyek adatainak működési nyilvántartásáról
•
9/2000.   (VIII.4.) SZCSM rendelet a személyes gondoskodást végző személyek továbbképzéséről és a szociális szakvizsgáról
•
328/2011.  (XI.29.) Korm. Rendelet a személyes gondoskodást nyújtó gyermekjóléti alapellátások és gyermekvédelmi szakellátások térítési díjáról és az igénylésükhöz felhasználható bizonyítékokról
•
1997. évi XXXI. törvény a gyermekek védelméről és a gyámügyi igazgatásról 41-43. §-a

•
15/1998.   (IV.30.) NM. rendelet a személyes gondoskodást nyújtó gyermekjóléti, gyermekvédelmi intézmények, valamint személyek szakmai feladatairól és működésük feltételeiről
•
37/2014.    (IV.30.) EMMI rendelet a közétkeztetésre vonatkozó táplálkozás-egészségügyi előírásokról (Hatályos: 2015. 01.01-től)
•
A bölcsődei gondozás-nevelés szakmai szabályai. Módszertani levél.

Az intézmény tevékenységi körének meghatározása:

A Bölcsőde feladatkörében ellátja a gyermekek védelméről és gyámügyi igazgatásról szóló többször módosított 1997. évi XXXI. Törvény 41-42§-ában foglaltak szerint gyermekjóléti alapellátásként a gyermekek napközbeni ellátását, bölcsődei ellátási formában. 
III/A AZ INTÉZMÉNY MŰKÖDÉSÉNEK FŐBB SZABÁLYAI
1.
Munkaviszony létrejötte:

Az intézmény az alkalmazottak (bölcsőde, családi napközi) esetében a belépéskor határozott vagy határozatlan közalkalmazotti kinevezéssel határozza meg, hogy az alkalmazottat milyen munkakörben, milyen feltételekkel és milyen alapbérrel foglalkoztatja.
 2. Munkavégzés teljesítése, munkaköri kötelezettségek, hivatali titkok megőrzése:

A munkavégzés az intézmény vezetője által kijelölt munkaterületen, az érvényben lévő szabályok és a munkaszerződés, illetve a kinevezési okmányban leírtak szerint történik.

A dolgozó köteles a munkakörébe tartozó munkát képességei kifejtésével, az elvárható szakértelemmel és pontossággal elvégezni, a hivatali titkot megtartani. Nem közölhet illetéktelen személlyel olyan adatot, amely tudomására jutott és az hátrányos következményekkel járhat. A hivatali titok megsértése fegyelmi vétségnek minősül. Az intézmény valamennyi dolgozója köteles a tudomására jutott hivatali titkot mindaddig megőrizni, amíg annak közlésére az illetékes felettesétől engedélyt nem kap.

3. Munkaidő beosztás 

Az intézmény hivatalos nyitvatartási rendje:

Zrínyi utca 6.  5:30-17:30 óra

 között a napközbeni ellátást igénybe vevők számára.

A kisgyermeknevelők, szakgondozónők a heti 40 órás törvényes munkaidőn belül napi 7 órában – 5 napos munkahét figyelembevételével – végzik. A Kjt 1992.évi XXXIII. törvénynek a szociális, valamint a gyermekjóléti és gyermekvédelmi ágazatban történő végrehajtásáról szóló 257/200. (XII. 26.) Kormányrendelet 7. § (1) bekezdése előírja, hogy a teljes napi munkaidőből hét órát kell a munkahelyen eltölteni. A fenn maradó heti öt órát adminisztrációra, (üzenő-füzet, törzslap, fejlődési napló írása), felkészülésre, műhelymunkára, illetve a csoport életének szervezésével kapcsolatos teendőkre, tehát a munkaköri feladatainak ellátására kötelesek fordítani. 

Rendkívüli munkaidőben végzett munkának minősül a rendes munkaidőt meghaladó munka akkor is, ha a munkáltató nem rendelte el, de a munkáltató érdekében szükséges volt. 

Ha a munkáltató a közalkalmazottat (kisgyermeknevelőt) helyettesítés miatt a napi hét óra munkahelyen töltött időt meghaladóan további egy óra munkahelyen történő munkavégzésre kötelezi, ez önmagában még nem minősül rendkívüli munkavégzésnek. Figyelemmel ugyanis arra, hogy a kisgyermeknevelő a munkaidő-beosztása értelmében napi nyolc óra munkavégzésre köteles, ez nem minősül a napi munkaidőt meghaladó munkavégzésnek.

· Bölcsődevezető: teljes munkaidő, napi nyolc óra (7:30-15:30)

· A kisgyermeknevelők munkaidejét a 257/2000.(XII.26.) Kormány Rendelet határozza meg.

· Bölcsődei dajka: teljes munkaidő, napi nyolc óra.

· Szakács: teljes munkaidő, napi nyolc óra (6-14)

4. Szabadság:

Az éves rendes és rendkívüli szabadság kivételéhez a vezető engedélye szükséges. A szabadság nyilvántartás vezetéséért a bölcsődevezető a felelős. A dolgozók éves rendes szabadságának mértékét a Közalkalmazottak jogállásáról szóló törvényben foglalt előírások szerint kell megállapítani.

5. Az intézménnyel munkaviszonyban álló dolgozók díjazása:

A munka díjazására vonatkozó megállapodásokat a kinevezési okiratban kell rögzíteni. A munkabért a Közalkalmazottak jogállásáról szóló törvény előírásainak megfelelően kell megállapítani. A munkahelyi pótlékok megállapítása a törvény alapján történik.

6. Egyéb juttatások

· Munkaruha, védőruha: a Munkavédelmi Szabályzatban előírtak szerint.

· Munkaeszköz: Az intézmény biztosítja dolgozóinak a megfelelő munkavégzéshez szükséges munkaeszközt, felszerelést.

7. Kártérítési kötelezettség:

A munkavállaló a munkaviszonyából eredő kötelezettségének vétkes megszegésével okozott kárért kártérítési felelősséggel tartozik. Szándékos károkozás esetén a munkavállaló a teljes kárt köteles megtéríteni. Pénzkezelési felelősség – teljes körű megtérítés – hiány esetén.

8. Anyagi felelősség:

Az intézmény valamennyi dolgozója felelős a berendezési tárgyak rendeltetésszerű használatáért, a gépek, eszközök stb. megóvásáért.

9. Belső ellenőrzés

Az intézmény belső ellenőrzésének megszervezéséért, rendszerének kialakításáért az intézmény vezetője a felelős. A belső ellenőrzés feladatköre magába foglalja az intézményben és a telephelyen folyó

· szakmai tevékenységgel összefüggő és

· élelmezéssel kapcsolatos ellenőrzési feladatokat.

10. Helyettesítés rendje:

A bölcsődevezető akadályoztatása esetén feladatát a bölcsődevezető helyettesítésével megbízott személy látja el teljes felelősséggel. Kivételt képeznek ez alól azok az ügyek, amelyek azonnali döntést nem igényelnek, illetve amelyek a vezető kizárólagos hatáskörébe tartoznak. Az intézményvezető tartós távolléte esetén a helyettesítés teljes körű kivéve, ha a fenntartó másként intézkedik. Tartós távollétnek minősül a két hét, illetve az ennél hosszabb időtartam. A kisgyermeknevelők szükség szerint egymást helyettesítik, hosszabb hiányzás esetén a bölcsődevezető gondoskodik a hiányzó helyettesítéséről. Az intézményben folyó munkát a dolgozók időleges vagy tartós távolléte nem akadályozhatja. A dolgozók távolléte esetére a munkarend átszervezése a vezető feladata. 

11. Továbbképzés

· Az iskola-rendszerű tanulmányokat és a nem iskola jellegű képzésekre vonatkozóan figyelembe kell venni a Kjt., a MT, valamint a szakmai előírásokra vonatkozó jogszabályok és költségvetési törvényben foglalt előírásokat.

· Az intézmény a tanulásban, továbbképzésben azokat a dolgozókat támogatja, akiknek a munkakörük betöltéséhez nélkülözhetetlen a képzés által nyújtott képesítés megszerzése.

· A továbbképzés költségeihez való hozzájárulás mértékét a rendelkezésre álló összeg, a továbbképzési díjak, és a jelentkezők száma alapján felül kell vizsgálni.

12. Dokumentumok kiadásának szabályai

Az intézményi dokumentumok (személyi anyagok, szabályzatok, stb.) kiadása csak a bölcsődevezető engedélyével történhet.

13. Bélyegzők használata, kezelése

Valamennyi cégszerű aláírásnál cégbélyegzőt kell használni. A bélyegzőkkel ellátott, cégszerűen aláírt iratok tartalma érvényes kötelezettségvállalást, jogszerzést, jogról való lemondást jelent.

A bölcsődében a cégbélyegzők használatára a következők jogosultak:

bölcsődevezető

bölcsődevezető helyettesítésével megbízott személy 

élelmezésvezető

A Dr. Kolozs Gergely „Tipegő” Bölcsőde bélyegzőinek lenyomatai:

Hosszú bélyegző:
Dr. Kolozs Gergely „Tipegő” Bölcsőde
      6087 Dunavecse, Zrínyi u. 6
                                       Adószám: 15833624-2-03




  Számlaszám: 11732105-15833624

Kerek bélyegző:
Dr. Kolozs Gergely „Tipegő” Bölcsőde

Dunavecse

Közepén a Magyar Köztársaság hivatalos címerével

Az intézmény bélyegzőjének használatáról, nyilvántartásának rendjéről az bölcsődevezető rendelkezik.

III/B A BÖLCSŐDEI DOLGOZÓK ALAPVETŐ MUNKAKÖRI FELADATAI
A bölcsődei alkalmazottaknak teljes összhangban dolgozó egységet kell alkotniuk.
· Bölcsődevezető:

Megteremti a bölcsőde működési, személyi és tárgyi feltételeit, kialakítja a bölcsőde házirendjét.

Értékeli, segíti, ellenőrzi a bölcsődei dolgozók munkáját annak érdekében, hogy a bölcsődében gondozott gyermekek harmonikusan fejlődjenek. A helyi adottságok figyelembevételével megszervezi a bölcsőde munkarendjét a kisgyermeknevelőkkel együtt, a dolgozók munkabeosztását és a gyermekek napirendjét. Irányítja és ellenőrzi a bölcsőde gondozási és nevelési feladatainak ellátását.

A gyermekcsoportok napirendjének kialakításánál figyelembe veszi a csoport összetételét, életkori sajátosságát, dolgozói ellátottságát. Törekszik arra, hogy minden csoportnak állandó kisgyermeknevelői legyenek.

Ahol sérült gyermek/ek ellátására kerül sor, megteremti, biztosítja és ellenőrzi a működés feltételeit és a tevékenységet.

Az orvosi vizsgálatoknál általában jelen van, ezáltal valamennyi gyermek egészségügyi állapotáról tájékozott. Ha a gyermek megbetegszik, gondoskodik arról, hogy a szülőt mielőbb értesítsék, és a gyermeket elvigyék a bölcsődéből. Fertőző megbetegedés esetén végrehajtja az ÁNTSZ vonatkozó utasításait.

A bölcsőde egész dokumentációjának megfelelő, naprakész, hiteles és pontos vezetéséért felel. Ellenőrzi a kisgyermeknevelők a gyermekekkel kapcsolatos dokumentációs munkáját.

Kezeli a bölcsőde gyógyszerkészletét.

Gondoskodik a bölcsődére, mint intézményre vonatkozó rendeletek, utasítások, jogszabályok végrehajtásáról, illetve betartásáról.

Gondoskodik a bölcsőde helyiségeinek kihasználásáról. Gondoskodik a munkavédelmi és tűzvédelmi utasítások betartásáról.

Végzi a munkaerő szervezését, felelős a kiválasztásáért és betanításáért. Elkészíti a dolgozók munkaköri leírását. Éves munkatervet készít a dolgozók képzésére, továbbképzésére, szabadságolására, a bölcsőde üzemeltetési idejére vonatkozóan.

Gondoskodik a bölcsőde tatarozásáról, karbantartásáról, felújításáról, az elhasználódott felszerelési tárgyak pótlásáról, a bölcsőde tisztaságáról és rendjéről. Kapcsolatot tart az ÖTI vezetőjével.

Kapcsolatot tart a családokkal, mindazokkal, akik a prevenció és az alapellátás területén a gyermekekkel, illetve a gyermek családjával kapcsolatba kerülhetnek (védőnői szolgálat, házi gyermekorvosi szolgálat, a kerületben működő nevelési tanácsadó, családsegítő központ, a környező óvodák, a hasonló profilú gyermekintézmények, a korai fejlesztés szakemberei, a gyermekjóléti szolgálat, a gyermekvédelem szakemberei, a gyámügy), valamint a területi vezető bölcsődével.

Kapcsolatot tart a működtetővel, a szakmai irányítást végzőkkel és az egészségügyi szakfelügyelettel. Szakmai tudását a követelményeknek megfelelően szinten tartja, illetve fejleszti. A 9/2000. (VIII. 4.) SzCsM rendelet szerint köteles szakmai továbbképzéseken részt venni, a továbbképzési időszak alatt 80 pontot megszerezni, vagy az ezt kiváltó mesterképzést elvégezni.

Felelős a bölcsődében történtekért.

Előkészíti a bölcsődét érintő képviselő-testületi döntések anyagát. A fenntartóval egyeztetve előkészíti, megszervezi az intézmény szakmai programjának kialakítását, elkészíti, vagy elkészítteti, döntésre előterjeszti a szakmai program tervezetét, módosítását.

Elkészíti, elkészítteti az intézmény házirendjének, belső működési szabályzatának, SZMSZ-nek tervezetét, módosítását, és gondoskodik annak megvitatásáról és elfogadásáról az erre jogosult fórumokon.

Biztosítja a dolgozók közössége számára a törvénynek megfelelő demokratikus jogokat.

Gondoskodik a munkaértekezletek megszervezéséről, biztosítja a döntések megfelelő előkészítését, végrehajtását, az intézményen belüli információ-áramlást.

Biztosítja, hogy az intézmény valamennyi dolgozója megismerje a legfontosabb dokumentumokat, ellenőrzi ezek előírásainak betartását, szellemének érvényesülését.

A kiemelkedő, illetve tartósan jó munkát végző dolgozókat az intézmény belső szabályzataiban rögzített egyeztetési kötelezettségek betartásával jegyzőkönyvi dicséretben, pénzjutalomban részesítheti, kitüntetésre előterjesztheti.

Gondoskodik a munkafegyelem megtartásáról, a munkaköri feladatait vétkesen megszegő dolgozó törvényes felelősségre vonásáról.

A bölcsődei dolgozók felett gyakorolja a munkáltatói jogkört.

Szakmai munkájával, javaslataival segíti az intézményfenntartó döntés előkészítését, az intézmény működtetésével, fejlesztésével és karbantartásával kapcsolatosan. Részt vesz az intézmény életét befolyásoló bizottsági és képviselő-testületi üléseken.

Munkája során motiválja az intézmény dolgozóit, valamint a gyermekek szüleit, hogy minél aktívabban vegyenek részt településünk kulturális, társadalmi életében.
Munkaerő gazdálkodás (személyzeti, munkáltatói):
· Elkészíti az intézmény munkaerő gazdálkodási tervét, annak alapján a betöltetlen állásokra pályázatot hirdet, lebonyolítja a pályázati eljárást. A létszámgazdálkodást a fenntartó által megállapított szempontok alapján végzi.

· Külön jogszabályban előírt feltételek szerint kinevezi az intézmény dolgozóit, gyakorolja felettük a munkáltatói jogkört.

· Elkészíti a bölcsődei dolgozók munkaköri leírásait.

· Ellenőrzi a dolgozók munkaviszonyával kapcsolatos nyilvántartások vezetését.

· Kijelöli az ellátandó feladatok felelőseit.

· Engedélyezi a szabadságokat.

· Az alkalmazottak foglalkoztatására, élet- és munkakörülményeire vonatkozó döntéseknél gyakorolja a jogszabály által előírt egyeztetési kötelezettségeket.
Gazdálkodás:
· A fenntartó által biztosított kereteken belül, az abban foglaltakat figyelembe véve gazdálkodik. Gazdálkodási jogkörét a gazdálkodásra vonatkozó jogszabályok /különös tekintettel az ÁMR, ÁHT/, valamint a Dunavecse Város Önkormányzat költségvetési rendelete szerint gyakorolja.

· A gazdálkodási év előkészítéseként – az önkormányzat gazdálkodási csoportvezetőjével – segít elkészíteni, javaslatot tesz a következő évi költségvetésre, ahhoz adatokat szolgáltat, amit a fenntartó által meghatározott módon benyújt.

· A fenntartó jóváhagyása után az elfogadott előirányzatok alapján a gazdasági csoportvezetővel közösen elkészíti az intézmény éves költségvetését.

· Folyamatosan gondoskodik az intézmény takarékos gazdálkodásáról.

· Évente beszámol a költségvetés teljesítéséről a fenntartónak, illetve a belső szabályzatok rendelkezése szerint az erre hivatott intézményi fórumoknak.

· A kötelező bevétel teljesítését követően – a fenntartói intézkedések figyelembe vételével – önállóan rendelkezik az intézmény létesítményeinek és eszközeinek hasznosításáról, szerződéses bérbeadásáról. Dönt a többletbevételek és tartalékok felosztásáról a munkáltatói egyeztetés mellett.

· Gyakorolja az aláírási, kötelezettség vállalási, kiadmányozási és rendelkezési jogkört.

· Elkészíti az intézmény vagyonára vonatkozó leltárt, ellenőrzi annak valódiságát. Segíti az esedékes selejtezési eljárásokat az erre vonatkozó jogszabályok betartásával.

· A rendkívüli eseményt (betörés, baleset, elemi kár, stb.) azonnal jelenti a fenntartónak, annak elhárításáról intézkedik.

· Munkáltatója felé személyét illetően vagyon-nyilatkozatot tesz.

· Felelős a feladatai ellátásához az intézmény használatába adott vagyon rendeltetésszerű igénybevételéért.

· Felel az alapító okiratban előírt tevékenységek jogszabályban meghatározott teljesítéséért, megfelelő ellátásáért, az intézmény gazdálkodásában a szakmai hatékonyság és a gazdaságosság követelményeinek érvényesítéséért.

· Felelős a tervezési, beszámolási, információszolgáltatási kötelezettség teljesítéséért, és hitelességéért, a gazdálkodási felelősségek és kötelezettségek összhangjáért.

· Felelős a folyamatban épített, előzetes és utólagos vezetői ellenőrzés hatékony működtetéséért. Az éves beszámoló keretében köteles beszámolni a folyamatba épített, előzetes és utólagos vezetői ellenőrzések működtetéséről.

· Köteles olyan szabályzatokat kiadni, folyamatokat kialakítani és működtetni a szervezeten belül, amelyek biztosítják a rendelkezésre álló források szabályszerű, szabályozott, gazdaságos, hatékony és eredményes felhasználását.

· Köteles folyamatosan karbantartani az intézmény ellenőrzési nyomvonalát.

· Köteles a kockázati tényezők figyelembe vételével kockázatelemzést végezni, végeztetni és kockázatkezelési rendszert működtetni.

· Köteles törekedni a minél nagyobb saját bevételhez vezető tevékenységek kialakításában, működtetésében.
Adminisztráció
1. Szervezi az intézmény ügyviteli munkáját az érvényes jogszabályok szerint. Az intézmény egyszemélyi felelős vezetője. Gyakorolja a hatályos jogszabályokban meghatározott munkáltatói jogokat. Dönt az intézmény működésével kapcsolatban minden olyan ügyben, amelyet jogszabály, közalkalmazotti szabályzat nem utal más hatáskörébe. Képviseli az intézményt. Dönt a dolgozók (kisgyermeknevelők, technikai személyzet) az intézménybe történő felvételéről, a dolgozók munkaköréről, a feladatok elosztásáról. Felelős az intézmény szakszerű és törvényes működéséért, takarékos gazdálkodásáért, a jogszabályok érvényesítéséért, a titok- és adatvédelmi szabályzat alapján a szolgálati titok megőrzéséért, a szolgálati út betartásáért.

2. Felelősséggel tartozik a fenntartónak, a dolgozói közösségnek a törvényekben, rendeletekben és intézményi szabályzatokban számára meghatározott feladatok ellátásáért.

3. Felelős az intézményben folyó szakmai munka színvonaláért, továbbá az intézményvezetés más tagjai által vezetett munkaterület munkájáért.

4. Felelős az alapító okiratban foglalt alap- és kiegészítő tevékenységként ellátott feladatok végrehajtásáért.

5. Felelős az intézmény érdekvédelmi szervezeteivel egyetértésben elkészített Szervezeti és Működési Szabályzat, valamint annak mellékleteit képező dokumentumok meglétéért, hozzáférhetőségéért, az abban foglaltak betartásáért.

6. Felelős a szakmai szabályzatok elkészítéséért, aktualizálásáért, végrehajtásáért.

7. Felelős az intézmény bármely részének működési engedélyének beszerzéséért és érvényesítéséért, az intézmény szakmai programjának fenntartói jóváhagyásra történő előkészítéséért és végrehajtásáért.
Speciális feladatok:
Munkavégzése során az önkormányzat által, az intézmény érdekében egyéb feladattal is megbízható egyedi utasítás alapján.

· Bölcsődevezető helyettesítésével megbízott személy:

az intézményvezető távolléte esetén az intézményvezető megbízása alapján ellátja a vezetői feladatokat, képviseli az intézményt a munkaköri leírásban foglaltak szerint.

· Kisgyermeknevelők:

A munkakör fő célkitűzése:
A csecsemő- és kisgyermekgondozó emelt szintű végzettségű szociális szakember, aki a 0-3 éves korú gyermekek gondozási-nevelési feladatait látja el a gyermekek napközbeni ellátását biztosító intézményekben és együttműködik a napközbeni kisgyermekellátást segítő pedagógussal, pszichológussal, orvossal. A speciális és sérült gyermekcsoportban munkáját gyógypedagógus szakember irányításával végzi.

Feladatkörén belül alkalmazza a kisgyermek fejlesztése érdekében a pedagógiai, nevelési módszereket, figyelemmel kíséri a rábízott gyermekek pszichoszomatikus fejlődését. Az egészséges életmód kialakítása érdekében megszervezi a gyermek napirendjét.

Felismeri az egészségestől eltérő (kóros) változásokat, közreműködik ezek szakszerű ellátásában, kezelésében. A gyermek hatékony nevelése és kiegyensúlyozott fejlődése érdekében szoros kapcsolatot tart a szülőkkel. Munkájának szerves része a gondozó-nevelő munkához kapcsolódó adminisztrációs feladatok elvégzése.

A kisgyermeknevelő tevékenysége során végzett főbb feladatcsoportok, feladatok és az ezekhez kapcsolódó követelmények:
A gyermek szocializációja érdekében:

figyelembe kell venni az anya meghatározó szerepét, és enyhíteni kell az anyától való elszakadás lehetséges következményeit

az anya-gyermek kapcsolat, illetve az anya gondozásának megfigyelése alapján fokozatosan átvenni a gondozást az anyától,

a gyermeket fejlettségi szintjének megfelelően tájékoztatni a vele kapcsolatos eseményekről

a gyermek érdeklődését követve beszélgetni élményeiről, örömeiről, nehézségeiről

nyelvtanilag helyesen, választékosan, helyes beszédtechnikával beszélni
A gyermek étkezése terén:

kialakítani az étkezéshez szükséges környezetet

a kisgyermeket szakszerűen karra venni, ölében tartani, és megetetni




segíteni a cumi és cumisüvegről való elválasztás folyamatát

a kisgyermekeket az egyéni különbségek figyelembevételével támogatni az önálló étkezés elsajátításának folyamatában, az étkezéssel kapcsolatos szabályok megtanulásában

elfogadni a csecsemők és kisgyermekek között egyéni különbségeket

felismerni az étel erőszakolásának, vagy más gondozói magatartás negatív hatását, alkalmazni azokat az eljárásokat, amelyek segítségével ezek megszüntethetők

felismerni és megérteni az étkezési zavarok okait
Fürdetés, pelenkázás, öltöztetés terén:

helyesen berendezni a fürdőszobát vagy a gondozási sarkot - a gyermek fejlettségének megfelelően - alkalmazni a csecsemők és kisgyermekek fürösztésekor, pelenkázásakor, öltöztetésekor használatos bútorokat, eszközöket

a csecsemőket és kisgyermekeket szakszerűen megfürdetni, bepelenkázni, öltöztetni

alkalmazni a fürdetés, pelenkázás, öltöztetés menetének szabályait, az egyes részműveletek egymást követő sorrendjét, és a részműveletek helyes kivitelezésének technikáját

a pelenkázás, öltöztetés, valamint fürdetés során megítélni, hogy a fejlődés folyamán, a gondozási műveletek közben, milyen szintű együttműködésre számíthat a csecsemő/kisgyermek részéről, illetve biztosítani, hogy a gyermek örömmel vegyen részt a gondozási műveletekben, örömét lelje önállóságában, fejlődésében

a gyermek öltöztetése, fürdetése közben beszéddel is követni a gyermek érdeklődését és ezzel elősegíteni ismereteinek gazdagodását

alkalmazni a 0-3 éves korú gyerekek ruházatára vonatkozó általános szempontokat, figyelembe véve a gyermek mozgásfejlődését és természetes mozgásigényét
Szobatisztaság kialakítása terén:

felismerni a gyermek egyéni szükségleteit és önállóságának tiszteletben tartása mellett, segíteni a szobatisztaság kialakulásának folyamatát

számolni a szobatisztaságra szoktatás erőltetésének és sürgetésének a személyiségfejlődésre gyakorolt hatásával

a szobatisztaság zavarainak megelőzésére, szükség esetén a szülőkkel való szoros együttműködés 

Speciális nevelési feladatok megoldása terén:

együttérzéssel és szeretetteljes támogatással biztonságérzetet adni a nehezen nevelhető gyermekek számára

a kisgyermek számára kifejezni elfogadását és támogatását
A napirend kialakítása terén:

a csecsemő és kisgyermek számára olyan napirendet kialakítani, amely tekintettel van mind a gyermekek egyéni igényeire, mind a csoport érdekeire

a napirend kialakításakor figyelembe venni az évszakok változását, a gyermekek érkezésének és távozásának idejét, a váratlan eseményeket, erről a gyermeket érthető módon tájékoztatni,

bölcsődei dajkák csoporttal, udvarral kapcsolatos feladatait megjelöli a gyermekek igényeit szem előtt tartva
Levegőzés megszervezése során:

az évszak, az időjárás és a hőmérséklet figyelembevételével dönteni a levegőzés időtartamáról, meghatározni az optimális feltételeket

helyes öltözékkel biztosítani a gyermek szabad mozgását, aktív tevékenységét

megvédeni a gyermekeket a napozás, a fullasztó kánikula, a köd, az erős hideg ártó hatásától

kiválasztani a szabad levegőn, az udvarban, a kertben használható felszerelési tárgyakat, mozgásfejlesztő eszközöket
Az alvás feltételeinek megszervezése terén:

az alvási igény egyéni különbségeinek megfelelően, megteremteni az alvás tárgyi feltételeit, biztosítani a nyugodt elalvás körülményeit
A mozgási lehetőségek biztosítása terén:

felismerni a gyermekek különböző mozgásfejlettségi szintjét, és igényeiknek megfelelően biztosítani a különböző mozgások begyakorlásához szükséges helyet, időt és egyéb feltételeket,

követni a gyermekek mozgásfejlődését és felismerni, hogy milyen változtatások szükségesek a gyermekek mozgásfejlődésének elősegítése érdekében
Játék feltételeinek biztosítása terén:

előkészíteni, kiválasztani az életkornak, tevékenységnek megfelelő játékeszközöket, amelyek a gyermek személyiségfejlődését elősegítik

megteremteni a nyugodt, elmélyült, aktív játéktevékenység feltételeit,

szerepet vállalni a játékban és támogatja a gyermeki kreativitást,

alkalmazza az életkori sajátosságainak megfelelő dal-, mondóka- és gyermekversek, fejlesztő hatását

figyelemmel kíséri a gyermek játékát, tevékenységét
Megbetegedett gyermekek esetén:

felismerni, és az orvos vagy szülő megérkezéséig szakszerűen ellátni a megbetegedett gyermeket

felismerni a leggyakoribb fertőző és nem fertőző gyermekkori betegségek tüneteit, kóros állapotok jellemzőit

megfelelően alkalmazni a lázcsillapítás módjait

az előforduló gyermekbalesetek elsősegélyszintű ellátására, a gyermek megnyugtatására

az orvos utasításait betartva orvosi vizsgálatoknál beavatkozásoknál szakszerűen segédkezni

speciális egészségügyi, gyógypedagógiai ismeretei alapján a speciális nevelést, gondozást igénylő gyermekek megfelelő ellátása érdekében az orvos, valamint más szakemberek utasításait megtartani, velük folyamatosan konzultálni
Balesetmentes környezet kialakításának megteremtésében:

kialakítani a balesetmentes környezetet,

betartani a gyermekek ellátásához szükséges biztonságos berendezésekre, gyermekbútorokra vonatkozó követelményeket

felismerni a gyermek számára veszélyes vagy veszélyessé válható berendezési tárgyakat, bútorokat, eszközöket, játékokat

felismerni a mozgásfejlődést elősegítő eszközök közül, hogy melyek válhatnak veszélyessé a gyermek számára

betartani a csecsemők és kisgyermekek játékszereivel szemben támasztott egészségügyi, illetve baleset-megelőző követelményeket

betartani a pelenka, a gyermekruházat és más textília tárolásának, kezelésének közegészségügyi előírásait

alkalmazni a gyógyszerek-vegyszerek tárolásaival kapcsolatos biztonsági előírásokat
Kapcsolattartás és együttműködés a gyermekek szüleivel, valamint a munkatársakkal:

megfelelő kapcsolattartás, együttműködés a szülőkkel, valamint a munkatársakkal

a felvétel előtt információkat szerezni a gyermekről családlátogatás keretén belül (életrend, szokások, egyéni reakciók)

a gondozás során felhasználni a szerzett információkat

 folyamatosan tájékoztatni a szülőket a gyermek napközbeni hangulatáról, viselkedéséről, érdeklődéséről 

figyelembe venni a szülő reggeli tájékoztatását a gyermek átvételekor a napi ellátásához

megosztja munkatársaival a napi munka során észlelt megfigyeléseit, tapasztalatait

a sérült, speciális gondozást igénylő gyermekek megfelelő ellátása érdekében folyamatosan konzultálni az orvossal, gyógypedagógussal, és betartani a fenti szakemberek utasításait

a szakterületet érintő jogszabályokban eligazodni, munkáját az abban foglaltak betartásával végezni
A munkájával kapcsolatos adminisztrációk:

bölcsődei dokumentációt vezetni: fejlődési táblát kitölteni, a gyermek egészségügyi törzslapját és más dokumentumokat vezetni (csoportnapló, üzenőfüzet), valamint ezeket megfelelően használni

írásos összefoglalást készíteni a gyermek fejlődéséről, aktuális napirendjéről, állapotáról, egyéni szokásairól és érdeklődéséről
Munkahely / munkaterület: 
-
csoportszoba és minden hozzá tartozó más helyiség

-
bölcsődei udvar
Előírások:
-
munkaköri leírás szabályai

-
az állami jogszabályok, amelyek érintik a dolgozó munkakörét

-
más esetekben az intézményvezető utasításai
A munkaidő, dokumentáció vezetésének szabályai:
- a csoportnapló fontos dokumentum, nagy gondot kell fordítani a helyes vezetésére

- a valóságnak megfelelően pontosan kell vezetni

- csak a szolgálati idő befejezése után kerülhet be tintával a ledolgozott munkaidő a jelenlétre

- az elvégzett munkát a bölcsődevezető, illetve megbízása alapján a helyettese ellenőrizheti. Többszöri felszólítás figyelmek kívül hagyása szankciókat von maga után!
A szabadság kiadásának (kivételének) szabályai:
- a szabadság mértéke a közalkalmazottak jogállása szerinti meghatározott nap

- a szabadságot mindig az esedékességének évében ki kell venni, csak indokolt esetben lehet átvinni a következő évre

- a szabadság kiadásának időpontját a dolgozó előzetes meghallgatása után az intézményvezető határozza meg, az intézmény nem maradhat hosszabb időre konyhai dolgozó nélkül

- a szabadságot minden esetben kérni kell, soha senki nem mehet el még egy napra sem bejelentés nélkül 

- a szabadságot pénzben kifizetni nem lehet, csak a munkaviszony megszűnése esetén

- betegszabadság, betegállományba vétel vagy egyéb akadályoztatás esetén családtag által üzenni kell, vagy személyesen vagy, telefonon kell bejelenteni a kényszerű hiányzást

- ha a dolgozó három napon belül nem jelenti be a távolmaradását, tehát ha három napig igazolatlanul marad távol a munkájától, a munkaviszonyát a munkáltató azonnali hatállyal megszünteti
A munkakör felügyelete, felelősségvállalás:
- a munkakörébe tartozó feladatait közvetlenül a bölcsődevezető irányításával végzi

- felelős a csoportszoba és környezete, valamint a hozzátartozó eszközök, helységek rendjéért 

- felelős a használatban lévő eszközök megfelelő, szakszerű kezeléséért, tárolásáért

- a gondozási- nevelési elvekkel összhangban, tiszteletben tartja a szülők gyermekneveléssel kapcsolatos sajátosságait, hagyományait, szokásait

- a szakmai titoktartás szabályai szerint kezeli a birtokába jutott információkat, megfigyeléseit kizárólag a gyermek érdekében használja fel

- betartja a szakmai illetékesség határait

- szociális érzékenységgel, előítéletek nélkül, a másik fél emberi méltóságát, véleményét tiszteletben tartva együttműködik másokkal és képviseli saját meggyőződését, véleményét

- felelős a munkakörébe tartozó feladatok elvégzéséért

- a munkaviszonyból eredő kötelességeinek vétkes megszegésével okozott kárért, kártérítési felelősséggel tartozik

- okozott károkért a polgári jog szabályai szerint felel
A munkateljesítmény minősítési kritériumai:
- köteles az előírt időben, munkaképes állapotban megjelenni és a teljes munkaidejét munkában tölteni

- köteles a munkáját személyesen ellátni, és a tőle elvárható lelkiismeretességgel, gondossággal a munkára vonatkozó szabályok, előírások, utasítások szerint végezni

- köteles munkatársaival együttműködni, és munkáját úgy végezni, hogy az más egészségét, testi épségét ne veszélyeztesse, munkáját ne zavarja, anyagi károsodást ne okozzon

- köteles munkatársaival, felettesével olyan magatartást tanúsítani, hogy annak helytelen megítélését ne idézze elő. Egyetlen dolgozó sem engedheti meg magának, hogy munkatársai hírnevét, vagy hitelét rontsa rágalmazó megjegyzésekkel

- szolgálai idő alatt magánügyben a munkaterületet elhagyni nem lehet, minden magánügy intézését a munkaidő utánra kell halasztani

- a dolgozó köteles a munkája során tudomására jutott titkot, valamint a munkáltatóra, illetve a munkahelyre vonatkozó alapvető fontosságú információkat megőrizni

- köteles betartani a takarékosság alapvető szabályait
A munkakör jogosultságai:

Jogosítványok:
-
joga van figyelmeztetni az illetékest, bármilyen üzemzavar vagy meghibásodás esetén

-
kötelessége az előírt munkákat szemrehányások nélkül, megjegyzések mellőzésével elvégezni

-
joga van a munkájában (bárki részéről) a hátráltatásokat visszautasítani

-
joga van figyelmeztetni a munkatársakat, ha mulasztást követtek el

-
joga van tanácsot adni, javaslatot tenni minden olyan esetben, ami a gyermekek étkeztetésének a színvonalát emeli, az étkezést változatosabbá teszi

-
munkafolyamatok végzése közben joga van önállóan dönteni

-
de ezeken túl nincs joga megbeszélés nélküli döntésekre. A megbeszélés az intézményvezetővel történjen.

-
Nincs joga az étlapon önhatalmúlag változtatni, vagy egyszerűsíteni, vagy nem az előírások szerint cselekedni
Különleges kapcsolatok:
-
kapcsolatot tart az intézmény más dolgozóival a feladatai ellátása érdekében

-
kapcsolatot tart az intézményvezetővel javaslattétel, tervek megbeszélése, munkafolyamatok megbeszélése, hiányosságok kiküszöbölése, időbeosztás és egyéb alkalmak ügyében

-
kapcsolatot tart az élelmezésvezetővel/szakáccsal a gyermekek étkeztetésének ellátása érdekében
Megjegyzés a munkakör betöltője számára:
-
a munkatársakkal és a gyermekekkel, valamint a hozzátartozóikkal való kapcsolatában a legmesszebbmenőkig a békességre, egyetértésre ügyeljen. A tiszta udvarias beszéd a munkafegyelem elsődleges követelménye.

-
köteles a tűzmegelőzés alapvető szabályait betartani

-
köteles a beleset megelőzés alapvető szabályait betartani

-
az egész intézmény területére alkoholos italt bevinni, fogyasztani, illetve alkoholos befolyásoltsággal munkába menni szigorúan tilos

-
köteles munkáját lelkiismeretes gondossággal végezni, a munkára vonatkozó szabályok, előírások, utasítások szerint eljárni

-
a munkahelyre hozott személyes dolgokat csak az öltözőben, az arra kijelölt helyen szabad tartani

-
a munkahelyre behozott készpénzért, egyéb értékért az intézmény felelősséget nem vállal

-
a dolgozó hozzátartozóját munkaidő alatt csak indokolt esetben fogadhatja, de akkor is úgy, hogy a munkavégzését ne zavarja, ne akadályozza

-
az intézmény területéről a dolgozó semmit nem vihet el csak azt amit magával hozott, és amire engedélyt kap.

· Szakácsnő feladatai:

Átveszi az élelmezési nyersanyagokat, a minőségi, mennyiségi problémákat azonnal jelzi a bölcsődevezetőnek. Gondoskodik a nyersanyag megfelelő tárolásáról, anyagilag felel a megőrzéséért.

Az előírt étrendnek megfelelően dolgozza fel a nyersanyagot, ettől csak a bölcsődevezető vagy az élelmezésvezető utasítására térhet el. Szakértelmével segít az étrend összeállításában.

 Felhasználás során a gyermekek korszerű étkeztetésének figyelembevételével ízletes ételek elkészítésére törekszik. Mennyiségileg és minőségileg megfelelő ételek elkészítéséért felel, a gyermekek napirendjében meghatározott időre.

Tájékozódik a gyermekcsoportokban, milyen az adott csoport étvágya, milyen igények merülnek fel az étkezés, az étkezéshez használt eszközök vonatkozásában. Külön gondot fordít az ételallergiás gyermekek étrendjére.

Felel a konyha, előkészítő és éléskamrák tisztaságáért, rendjéért, takarítási munkáit irányítja, ellenőrzi.

Munkaköri feladata az ételminták ÁNTSZ – előírás szerinti tárolása. A HACCP rendszer előírásait betartja a főzőkonyhában.

Felelős azért, hogy a konyhában csak a konyhai dolgozók tartózkodjanak, kivéve a bölcsődevezetőt.

Felel a védőöltözet előírás szerinti használatáért (köpeny, kötény, hajháló, stb.). A konyhában utcai ruhában tartózkodni tilos!

A konyhai kisgépeket, felszereléseket rendeltetésszerűen használja, a meghibásodást jelzi a bölcsődevezetőnek. A leltárban feltüntetett edényzetért, tárgyakért felel. A munkavédelmi és tűzvédelmi előírásokat köteles betartani.

Biztosítja a kitálalt ételek balesetmentes szállítását, gondoskodik arról, hogy megfelelő hőmérsékletű étel kerüljön a csoportokba.

Felelős az ételhulladék megfelelő tárolásáért, a problémákat jelzi a vezetőnőnek.

A gyermek egészséges fejlődése érdekében együttműködik a bölcsőde minden dolgozójával és messzemenően segíti a vezetés ilyen irányú tevékenységét.

· Bölcsődei dajka feladatai:
1. Ellátja a bölcsőde takarítási munkálatait. Gondoskodik az udvar, a kert és a terasz tisztán tartásáról. Rendben tartja a homokozókat, naponta meggyőződik a játszóudvar balesetmentességéről.

2. A folyosókat felsöpri, felmossa; szobanövényeket ápolja. Ha a bölcsődében rovart talál, azonnal jelenti a bölcsődevezetőnek.

3. A csoportszobákba az ételt beviszi, az étkezőkocsikat a konyhához kitolja, az étel kezeléséhez köpenyt cserél. Ágyakat, ágybetéteket, matracokat előkészíti, alvás után a helyére rakja. A csoportszobában csak e feladatok elvégzésének idején tartózkodhat.

4. Az ágynemű cseréjét szükség szerint elvégzi, a napi szennyest és pelenkát a mosodában leadja.

5. A gyermekekkel csak kisgyermeknevelő felügyeletével végezhet gondozó-nevelő tevékenységet, a szülőket nem tájékoztathatja a napi eseményekről. Szükség esetén felügyeletre kérhető meg.

6. A munkaközi szünetét (műszakonként 20’) két részletben a munkafolyamatoknak megfelelően töltheti, ezt az időszakot pihenésre és regenerálódásra használhatja.

7. Hetente a csempézett falfelületet, levegőztető ágyakat fertőtlenítő vízzel lemossa, teraszt felmossa, kerti bútorokat lemossa. Havonta ajtó- és ablakkeretek, radiátorok, falak portalanítását elvégzi. Negyedévenként bútorok, szőnyegek, műpadló vegyszeres tisztítását elvégzi. Függönymosásról gondoskodik. A takarítás mindig nedves fertőtlenítő ruhával történjen.

8. A nyári zárás idején teljes nagytakarítást végez, beleértve a festés utáni munkákat is.

9. A kisgyermeknevelők által kikészített játékokat lemossa, fertőtleníti. A lemosható játékokat szükség szerint naponta folyó meleg vízzel kell lemosni.

10. Hetente egyszer, járvány idején naponta fertőtleníteni kell. A fertőtlenített játékokat folyó vízzel alaposan le kell öblíteni.

11. A takarítást úgy kell végezni, hogy a gyermekeket ne zavarja, tehát érkezésük előtt vagy távozásuk után. Csak azokat a helyiségeket lehet takarítani napközben, ahol gyermekek nem tartózkodnak.

12. A takarítás nyitott ablaknál történjen. A szobákat étkezés után rendbe kell tenni, az ételmaradékot el kell távolítani. A padló tisztítása nedves, fertőtlenítős ruhával történjen.

13. Külön takarítóeszközt (vödör, felmosó, lemosó) kell használni a csoportszobákban, fürdőszobában, WC-ben. A takarítóeszközöket használat után ki kell mosni és a tisztítószerekkel együtt el kell zárni az erre a célra kijelölt helyre.

14. A tisztító és fertőtlenítő szereket a mindenkori közegészségügyi előírások figyelembevételével az utasításoknak megfelelően kell alkalmazni és tárolni.

15. Munkaköri tevékenysége az egész bölcsőde területére kiterjed, a feladatmegosztást a bölcsődevezetővel és munkatársaival történő egyeztetés határozza meg.

· Bölcsődeorvos feladatai:
1. A bölcsődébe történő beszoktatás után részletes orvosi vizsgálat és az előzményi anamnesztikus adatok összegyűjtése és feldolgozása.

2. A bölcsődébe járó gyermekek időszakos orvosi vizsgálata során - a csecsemő esetén havi, 1-3 év között negyedévenkénti gyakorisággal – a gyermekek fizikai, értelmi, érzelmi állapotának, illetve szocializációjának ellenőrzése, amelyhez felhasználja a saját és a kisgyermeknevelői dokumentációt.

3. A feltárt egészségügyi problémák kisgyermeknevelővel, a gyermek háziorvosával történő megbeszélése.

4. Baleset, betegség esetén elsősegélynyújtás, illetve a sürgős terápia megkezdése a háziorvoshoz kerülésig.

5. A házi patika összeállítása és felújítása.

6. Három napnál hosszabb hiányzás után a bölcsődébe visszatért gyermek egészségi állapotának ellenőrzése, figyelve az esetlegesen lezajlott betegségekre.

7. Krónikus betegségnél a speciális gyógyszerelés, diéta, gyógytorna figyelemmel kísérése, állapotváltozás gyanúja esetén a háziorvossal, a kezelő intézménnyel kapcsolatfelvétel.

8. A közösség védelmének érdekében a védőoltások figyelemmel kísérése, a prevenció ellenőrzése (D-vitamin, fluor, levegőzés, stb.), a D-vitamin és a fluor profilaxis szülővel és háziorvossal való egyeztetése.

9. Járványveszély esetén az érvényben levő rendelkezéseknek megfelelő intézkedések megtétele.

10. A speciális és integrált csoportba járó fogyatékos gyermekeknél a bölcsődei felvétel előtt az egészségügyi alkalmasság megítélése.

11. A kisgyermeknevelőkkel és a bölcsődevezetővel a gondozási-nevelési munka során felmerült összes egészségügyi probléma megbeszélése és a megoldási lehetőségek keresése.

12. A bölcsődevezetővel közösen a bölcsőde higiénéjének, a tárgyi felszereltségnek, a dolgozók munkaalkalmasságának ellenőrzése.

13. A kisgyermeknevelők számára egészségügyi továbbképző, a szülők számára ismeretterjesztő előadások tartása.
IV/A A BÖLCSŐDE MŰKÖDÉSÉNEK FELTÉTELEI
Férőhelyek száma:
A bölcsőde maximum 36 gyermek napközbeni ellátását, befogadását biztosíthatja, 3 csoportban.

Személyi feltételek:

Bölcsődevezető: 1 fő, főiskolai végzettséggel (szociálpedagógus), illetve kisgyermekgondozó, -nevelő szakképesítéssel látja el a vezetői feladatokat

Bölcsődevezető helyettes: 1 fő, kisgyermeknevelő-gondozó
Kisgyermeknevelők:1 fő csecsemő- és kisgyermeknevelő-gondozó 
  6 fő kisgyermekgondozó, -nevelői végzettséggel rendelkezik 

Technikai dolgozó, bölcsődei dajka: 1 fő szakács végzettséggel, 







     3 fő bölcsődei dajka végzettséggel

Gyermekorvos: 1 fő gyermekcsoportonként havi 4 óra (3x4óra)

Gyógypedagógusok: A Bács- Kiskun Megyei Pedagógiai Szakszolgálat Kunszentmiklósi Tagintézmény megbízása szerint
A Tipegő Bölcsőde nevelés-gondozás folyamatához biztosított tárgyi feltételek:
A Bölcsődében 3 csoportszoba, vagyis másfél gondozási egység található, a hozzátartozó összes kiszolgáló egységekkel együtt, amely a mai működési engedélyhez rendelt, szigorú hatósági előírásoknak maradéktalanul megfelel. Bölcsőde tárgyi feltételei a szakmai követelményeknek megfelelően, egységes szempontok alapján lettek kialakítva. A gyermekek életkorának, fejlettségének megfelelő bútorzattal, gondozási eszközökkel, korszerű játékokkal rendelkezünk. A csoportszobák alapterülete megfelel a férőhelyszámnak. A bútorzata minden csoportban egységes, korszerű (gyermekasztalok, ülőkék, játékpolcok, kanapék), a berendezés a csoport létszámhoz és a gyermekek fejlődéséhez igazodik. A bútorok megfelelő elhelyezésével lettek kialakítva az elkülönített, nyugodt játszóhelyek, puha sarkok. Elegendő hely van a nagymozgásos tevékenységekhez és a csendes játékokhoz. A puhaságot játszópárnákkal, ülőpárnával, kuckóval, mesesarokkal, pihenési lehetőségekkel biztosítjuk. Saját helye van a gyermekeknek az asztaloknál. Állandó hely biztosítása mellett, jellel ellátott saját ágy van a nyugodt alvás feltételeinek a biztosítására. A kisgyermeknevelők ülőhelyükről jól belátják a csoportszobák területét. A fürdőszobai gondozáshoz használt terület biztonságosan megközelíthető a csoportszobák és az átadó helyiségeken keresztül. A megfelelően elhelyezett eszközök segítik a gondozás folyamatosságát, az önálló tevékenységhez, a helyes szokások elsajátításához megfelelő időt és helyet. A szájöblítéshez, a fogápolás prevenciójához az eszközök biztosítottak. Az öltözőkben a gyermekek váltóruhája jellel ellátott szekrényben tárolható. A gyermekek saját ruhában, lábbeliben tartózkodnak a bölcsődében. Szükség esetén bölcsődei váltóruhát tudnak biztosítani. A babakocsik, és az otthonról hozott nagymozgásos játékok elhelyezésére a „babakocsi tárolóban” van lehetőség. A szülők számára a folyosón biztosítottak a várakozáshoz szükséges feltételek. Az udvaron változatos mozgáslehetőségeket biztosítanak minden évszakban a rögzített és a hordozható játékokkal (labdák, motorok, hinták, csúszdák), homokozóval. Nyaranta pancsolási lehetőséget tudnak biztosítani a gyermekeknek. A szabad levegőn való tartózkodás lehetősége minden évszakban biztosított a bölcsődében.
IV/B A BÖLCSŐDE FUNKCIÓJA, MŰKÖDÉSI RENDJE
Önálló szervezeti egységként működik Dunavecse, Zrínyi u 6. szám alatt. 
Általános tevékenysége:
Feladatkörét ellátja a gyermekek védelméről és gyámügyi igazgatóságról szóló többször módosított 1997. évi XXXI. törvényben foglaltak alapján, gyermekjóléti alapellátásként; a gyermekek napközbeni ellátását, bölcsődei ellátás formájában nyújtja. A gyermekek, napközbeni ellátásaként megszervezi a családban élő gyermekek életkorának megfelelő nappali felügyeletet, szakszerű gondozást, nevelést, foglalkoztatást és étkeztetést. 
Ellátási formák:
•
gyermekek napközbeni ellátása /alapellátás/
•
családi nevelést támogató szolgáltatások: időszakos gyermekfelügyelet, játszócsoport
Részletes szakmai tevékenysége:
A bölcsőde feladata egészségvédelmi, gyermekvédelmi előírások betartása, melyet a vonatkozó jogszabályok, valamint a Bács-Kiskun Megyei Kormányhivatal Népegészségügyi Szakigazgatási Szerv előírásai alapján a szerv tiszti főorvosa által gyakorolt szakfelügyelet mellett végez.

A bölcsődében gondozási-, nevelési munka folyik, amely tartalmazza azokat a nevelési-gondozási feladatokat, amelyek biztosítják a gyermekek fejlődését, a közösségi életre való felkészítését és a szociálisan hátrányos helyzetben lévők felzárkóztatását.

A bölcsőde szakmai működésének általános szakmai szabályzatát a Szakmai Program és a Házirend tartalmazza.

A bölcsődében dolgozó alkalmazottak létszámát a 15/1998.(IV.30.) NM rendelet tartalmazza.
Működési rendje:
•
A fenntartó rendelkezése alapján a bölcsőde 5 napos munkarend szerint üzemel (hétfőtől péntekig).
•
A bölcsőde Zrínyi utca 6. szám alatt 05:30 – 17:30 óráig lépcsőzetes munkakezdéssel, illetve befejezéssel működik.

•
Nyári időszakban a felújítási, karbantartási munkák miatt a bölcsőde két hétre bezár.
•
A fenntartó minden év február 15-ig tájékoztatja a szülőket a bölcsőde nyári nyitvatartási rendjéről és azt az érintettek tudomására kell hozni. Ezen időszak meghatározása a bölcsődevezető és a fenntartó közötti egyeztetéssel történik. A nevelés-gondozás nélküli munkanapon - erre irányuló szülői kérés esetén - a gyermek étkeztetését kell biztosítani.
•
A bölcsődében április 21-e a Magyar Bölcsődék Napja, ha az heti pihenőnapra vagy munkaszüneti napra esik, az azt követő legközelebbi munkanap, minden évben nevelés-gondozás nélküli munkanap.
•
December hónap utolsó hetében a bölcsőde zárva tart.
•
A gyermek napirendjét életkornak és évszakoknak megfelelően írásban kell rögzíteni.
•
A dolgozók munkarendjét a műszakoknak megfelelően írásban kell rögzíteni
Munkaidő beosztás:
A költségvetési szervben a közalkalmazottak jogállásáról szóló 1992. évi. XXXIII.

Törvény előírásai és a szociális, valamint a gyermekjóléti és gyermekvédelmi ágazatban a 257/2000. (XII.26.) Korm. rendelet 7.§-a szabályai az irányadó.   

Heti munkaidő: 40 óra,

Bölcsőde nyitvatartási ideje: 12 óra





A költségvetetési szervben a munkakörökhöz tartozó munkarend:

-
Bölcsődevezető: hétfőtől péntekig
7:30-15:30-ig

-
Kisgyermeknevelők: A munkarend lépcsőzetesen igazodik a gyermeklétszámhoz és a bölcsőde nyitva tartásához. A gyermekek színvonalasabb ellátásához növelni kell a kisgyermeknevelő párok csoportban együttesen eltöltött idejét. Hétfőtől- péntekig:


délelőtt 05:30- 13:30-ig, illetve 7:30-15:30-ig


délután 08:30- 16:30-ig, illetve 09:30-17:30-ig.


Váltótárs hiányzása esetén: 8:00-16:00-ig. 

A teljes napi munkaidőből a kisgyermeknevelőknek 7 órát kell a munkahelyen csoportban eltöltenie, a fennmaradó 1 órában családlátogatást végez, csoportszobát díszít, ünnepekre készül fel, az egyéb csoportjában előforduló munkát végez, vezeti az adminisztrációt napra készen és felkészül a következő napi feladatra.

-
Technikai alkalmazottak: 

· bölcsődei dajka: hétfőtől- péntekig csúsztatott, váltott munkarendben dolgoznak, váltótárs hiányzása esetén: napi 8 óra osztott munkaidőben, 

· szakácsnő: 6:00-14:00-ig.
Szakmai kérdésekben történő nyilatkozat tétel:
A Bölcsőde vezetője saját hatáskörében olyan kérdésekben nyilatkozhat, amely a bölcsőde szakmai tevékenységével összefügg. A közölt adatok szakszerűségéért és valódiságáért a nyilatkozatot adó felel. A nyilatkozat megtételekor minden esetben tekintettel kell lenni a sajtótörvény rendelkezésein túlmenően a titoktartásra vonatkozó rendelkezésekre, valamint az intézmény jó hírnevére és törvényes érdekeire.
Bélyegzők használata, kezelése:
Valamennyi cégszerű aláírásnál cégbélyegzőt kell használni. 

Az intézményben egy darab cégszerű bélyegzőt és egy darab fejbélyegzőt az intézmény vezetője őrzi. Az átvevő személyesen felelős a bélyegzők megőrzéséért. A cégbélyegzők beszerzéséről és kiadásáról, nyilvántartásáról, cseréjéről a gazdálkodási csoportvezető gondoskodik, illetve a bélyegző elvesztése esetén az előírások szerint jár el.
Az intézmény ügyiratkezelése:
Az intézménybe a beérkező iratok bontását az bölcsődevezető (távollétében a helyettese) végzi.  Az ügyiratkezelést az Iratkezelési Szabályzatban foglalt előírások alapján kell végezni. Az Iratkezelési Szabályzat tartalmazza a kiadmányozás rendjét. A kiadmányozáshoz kapcsolódóan a szabályzat rendelkezik az intézmény bélyegzőinek használatáról és kezeléséről is. 
A vezetői ellenőrzés:
Az intézményben minden vezető állású dolgozó (vezetési szintjének megfelelő) ellenőrzési tevékenysége folyamatos, melyet az érvényben lévő jogszabályok, rendeletek, a fenntartó utasításai, az érvényben lévő szabályzatok és utasítások figyelembevételével kell végezni.

Az ellenőrzés főbb módszerei:
•
Az irányításuk alá tartozó csoportok, beosztott munkatársak rendszeres beszámoltatása a végzett munkáról, javaslataik, észrevételeik értékelése, szükséges esetben intézkedés megtétele.
•
Személyes, helyszíni ellenőrzés.

Az ellenőrzés során feltárt hiányosságok megszüntetésére saját hatáskörben intézkedik, felettesének tesz javaslatot, súlyosabb esetben fegyelmi felelősségre vonást kezdeményez.
A szabadság kiadásának szabályai:
•
a szabadság mértéke a közalkalmazottak jogállása szerinti meghatározott nap
•
a szabadságot mindig az esedékességének évében ki kell venni, 
•
a szabadság kiadásának időpontját a dolgozó előzetes meghallgatása után az intézményvezető határozza meg.  A Bölcsőde nem maradhat hosszabb időre konyhai dolgozó nélkül.
•
a szabadságot minden esetben kérni kell, soha senki nem mehet el még egy napra sem bejelentés nélkül 
•
a szabadságot pénzben kifizetni nem lehet, csak a munkaviszony megszűnése esetén
•
betegszabadság, betegállományba vétel vagy egyéb akadályoztatás esetén családtag által üzenni kell, vagy személyesen, vagy telefonon kell bejelenteni a kényszerű hiányzást
•
ha a dolgozó három napon belül nem jelenti be a távolmaradását, tehát ha három napig igazolatlanul marad távol a munkájától, a munkaviszonyát a munkáltató azonnali hatállyal megszünteti
V/A A BÖLCSŐDEI GONDOZÁS, NEVELÉS
1. Bölcsőde feladatai:
a.)
a felvett gyermekek szakszerű gondozása és helyes nevelése:
•
az életkornak és fejlettségi szintnek megfelelő napirend tervezése és alkalmazása;
•
mozgás- és beszédkészség fejlesztése;
•
helyes szokások kialakítása, önállóságra nevelés;
•
a szülőkkel való rendszeres kapcsolattartás.

b.)
a gyermekek testi és szellemi fejlődésének irányítása és elősegítése, az óvodára való előkészítés.

c.)
a gyermekek egészségügyi és higiénés gondozásának biztosítása:
•
az egészségi állapot rendszeres figyelemmel kísérése és ellenőrzése;
•
a testi és szellemi fejlődést befolyásoló negatív tényezők kiküszöbölése;
•
a fertőző betegségek megelőzése;
•
a gyermekek higiénéjének biztosítása;
•
a higiénés készségre szoktatás.

d.)
az életkori sajátosságoknak megfelelő étkeztetés biztosítása.

e.) a nevelés céljait szolgáló környezet kialakítása.

Az intézmény a bölcsődei ellátás keretében a gyermek életkorának és egészségi állapotának megfelelően biztosítja:
•
a törvényes képviselő közreműködésével történő fokozatos beilleszkedés lehetőségét
•
a megfelelő textíliát és bútorzatot
•
a játéktevékenység feltételeit
•
a szabadban való tartózkodás feltételeit
•
az étkeztetést.

2. Gyermekek felvétele:
2.1.Bölcsődei ellátást Szülő, Gondviselő, Törvényes Képviselő akkor kérhet:

- ha egyik szülője munkaképtelen,

- ha munkába kíván állni,

- ha egyedülálló egy vagy több kiskorú gyermekkel,

- ha 3 vagy több gyermekes,

- ha a szülő tartósan kórházi kezelés alatt áll,

- ha felsőoktatási intézményben, vagy más intézményben tovább tanul, vagy átképzésre, képzésre jár, és ezt iskolalátogatási igazolás benyújtásával tudja is igazolni.

- ha a gyermek szülője, gondviselője, időskorú vagy szociális helyzete miatt nem tud a gyermek napközbeni ellátásáról gondoskodni,

- ha Gyermekjóléti szolgálat, Gyámügy, Családgondozó, Védőnő, Orvos javasolja (ekkor szükséges a szülő, gondviselő beleegyezése is).
Felvételkor előnyben részesül az:
- akit egyedülálló szülő nevel,

- akinek családjában három, vagy több gyermek van,

- akinek egyik szülője munkaképtelen,

- akinél egészségügyi vagy szociális indok áll fenn,

- aki gyermekvédelmi kedvezményben részesül,

- akinek az 1997. évi XXXI. törvény (Gyvt.) 67/A § (1), illetve (2) bekezdése alapján hátrányos, vagy halmozottan hátrányos helyzete megállapítható.
A gyermek bölcsődébe való felvételét a szülő hozzájárulásával:
- a körzeti védőnő,

- a házi gyermekorvos, vagy házi orvos,

- szociális, illetve családgondozó,

- Család- és Gyermekjóléti Szolgálat,

- gyámhatóság is kezdeményezheti.

Felvételi kérelem feltétele továbbá, hogy a család dunavecsei, apostagi vagy szalkszentmártoni bejelentett állandó lakcímmel, vagy tartózkodási hellyel rendelkezzen és ezt lakcímkártyával igazolni tudja. A szülők igazolható munkahellyel, vagy a felvételkor alkalmazásukról, legalább munkahelyi szándéknyilatkozattal rendelkezzenek, melyben a munkáltató, leendő munkáltató nyilatkozik arról, hogy a szülő alkalmazásban áll, vagy egy- másfél hónapon belül alkalmazni fogja. A gyermekek felvétele egész évben folyamatos, de férőhely függvénye. A gyermek felvételét az erre rendszeresített szülő által kitöltött felvételi jelentkezési lap benyújtásával lehet kérni.

Felvétel: a fenti bekerülési előnyöket, az igénylés idejét és a beérkezés sorrendjét is figyelembe véve történik.
Csatolandó okmányok: 
-
bölcsődei felvételi kérelem melyben szerepel a gyermek lakcíme és a gyermek 
Taj kártya száma

-
gyermekorvosi igazolás a bölcsődei ellátás igénybevételéhez

-
Magyar Államkincstár igazolása családi pótlékról

-
Rendszeres gyermekvédelmi kedvezményről másolat

- 
Jegyzői határozat a hátrányos, ill. halmozottan hátrányos helyzet megállapításáról

-
amennyiben a szülők munkavégzésre való tekintettel kérik a bölcsődei felvételt, úgy mindkét szülő esetében munkáltatói igazolás a keresőtevékenység végzéséről

2.2. A gyermek felvétel előtt orvosi vizsgálaton vesz részt, amely megállapítja, hogy:

- a gyermek egészséges, közösségben gondozható, nevelhető,

2.3. A vizsgálat eredményét a bölcsődei törzslapban rögzíteni kell. Minden felvett gyermek személyes adatait a bölcsődei felvételi könyvben rögzíteni kell.

2.4. A gyermek bölcsődei elhelyezése megszűnik,

- ha a megszüntetést a szülő kéri,

- ha a bölcsőde orvosának megállapítása szerint a gyermek egészségi állapota, illetőleg a többi gyermeket veszélyeztető magatartászavara miatt,

(magatartászavar megállapítása előtt kikéri más szakember- pszichológus, kisgyermeknevelő, gyógypedagógus) véleményét is.

- ha a gyermek hozzátartozója ismételt figyelmeztetések ellenére megsérti a házirendet,

- ha a térítési díjat a megadott határidőt követően 15 napon belül nem fizeti meg (328/2011. Kormányrendelet 16.§ (2) bekezdése)

- ha a gyermek óvodai felvételt nyert.

2.5. Sajátos nevelési igényű gyermekek felvétele

Megfelelő személyi és tárgyi feltételek esetén a bölcsődébe felvételt nyerhetnek mindazon 0-5 éves korú gyermekek, akik veleszületett vagy szerzett károsodás következtében valamilyen fogyatékossággal élnek, vagy fejlődésükben, oly mértékben visszamaradottak, hogy emiatt speciális bánásmódot, több figyelmet igényelnek, és nem veszélyeztetik sem maguk, sem társaik testi épségét. Az eltérő fejlődésmenetű kisgyermekek bölcsődei gondozása lehetővé teszi, hogy minél fiatalabb életkortól kezdve fejlesztő programmal segítsék a gyermek optimális személyiségfejlődését, biztosítsák a szülőkkel való együttműködést. 
3.A felvétel rendje:

Szükséges a Tanulási Képességet Vizsgáló Szakértői és Rehabilitációs Bizottság (továbbiakban szakértői bizottság) javaslata. Amennyiben a szülő nem rendelkezik a szakértői bizottság javaslatával, a bölcsődének a szülővel történő megbeszélés után kezdeményeznie kell a vizsgálatot.

A szülőkkel történő beszélgetés alkalmával a bölcsődében orvosi és gyógypedagógiai anamnézis felvétel készül.

A gyermekkel való foglalkozást minden esetben a szakértői és rehabilitációs bizottság szakvéleményében foglaltaknak megfelelően kell megszervezni. A szakértői javaslatban egyértelműen rögzíteni kell, hogy a gyermek milyen módon vegyen részt a különleges gondozásban, annak milyen legyen a formája, a helye. A szakvéleményben írottakat figyelembe véve a korai fejlesztés és gondozás feladatait egy fejlesztési évre készített egyéni fejlesztési terv szerint kell végezni. Az egyéni fejlesztési tervet a gyógypedagógus készíti el. 
 Az eltérő fejlődésmenetű gyermekek elhelyezési módjai a bölcsődében

Teljes integráció: bölcsődei csoportban egy vagy két eltérő fejlődésmenetű gyermek helyezhető el. Ezen gyermekek ellátása két normál fejlődésmenetű gyermek gondozásához szükséges személyi feltételek biztosításával oldható meg.

A kijelölt intézményben a tárgyi és személyi feltételek biztosítottak. Egyéni terápiában, a szülőkkel, kisgyermeknevelőkkel való konzultációra helyben kerül sor a bölcsődében. Az egyéni foglalkozások és a csoporton belüli fejlesztés harmonikusan illeszthető a gyermekek napirendjébe. Adott intézményen belüli integráció esetén biztosítottak a munka feltételei. 
4. Személyi feltételek:
A korai fejlesztés feladat ellátására a Kunszentmiklósi Pedagógiai Szakszolgálat gyógypedagógusokat bíz meg. A korai fejlesztést végző gyógypedagógus 0-5 éves korú, értelmi, érzékszervi, mozgás- és beszédfejlődésében megkésett, illetve más fogyatékkal élő kisgyermekek tervszerű és folyamatos fejlesztésével foglalkozik. A gyógypedagógus által ellátott gyermekek száma a különböző szervezeti formában működő csoportok szakmai előírásainak megfelelően alakul. Tájékozódik a gyermek addigi élettörténetéről, fejlődésének állomásairól. Az anamnézis felvétel alatt és azt követően megfigyeli a gyermeket, játékot kezdeményez. Tapasztalatait megbeszéli a gyermek kisgyermeknevelőjével, és előzetes fejlesztési tervet készít az addigi diagnosztikus megállapításokat figyelembe véve. A beszoktatási idő alatt a szülő segítségével fokozatosan vonja be a gyermeket a csoportos és az egyéni foglalkozásokba.  A fejlesztési terv elkészítésekor figyelembe veszi az előzetes diagnosztikus megállapításokat és személyes tapasztalatait a gyermek fejlettségi állapotáról, továbbá a fejlesztési terv rövid- és hosszú távú céljait. Mindezekről konzultál a gyermek kisgyermeknevelőjével, illetve team megbeszéléseken a többi segítő szakemberrel, és természetesen megbeszéli a szülőkkel is.
További feladatai:
–
Kapcsolattartás helyi szervezetekkel, intézményekkel 
–
Szakértői bizottsági vizsgálat, javaslattétel, egyéb kiegészítő vizsgálatokra, kontrollvizsgálatra küldés.
–
Sérülés specifikus egyéni terápia biztosítása.
–
A bölcsőde szakembereinek felkészítése az eltérő fejlődésmenetű gyermek gondozására 
–
A szülőkkel való kapcsolattartás.
–
Tanácsadás az eltérő fejlődésmenetű gyermek szüleinek.
–
Tájékoztatás az integrációs munkáról az átlagos fejlődésű gyermekek szüleinek. 
–
Az eltérő fejlődésmenetű kisgyermek óvodai elhelyezésének támogatása a szülők igényei, a helyi lehetőségek és a szakmai szempontok alapján. A gyermek további sorsának nyomon követése.
5. Sajátos nevelési szükségletű gyermekek gondozása:

Lehetőséget teremtünk arra, hogy a szülők figyelemmel kísérhessék gyermekük bölcsődei fejlődését, fejlesztését, választ kaphassanak kérdéseikre. 

Fontos, hogy a kisgyermeknevelő az eltérő fejlődésmenetű gyermeket önálló személyiségként fogadja el, gondozását-nevelését a gyermek egyéni igényének figyelembevételével végezze. 

A kisgyermeknevelő az eltérő fejlődésmenetű gyermekekkel való foglalkozása során figyelembe veszi, hogy náluk hosszabb időt vesz igénybe a tanulási folyamat, és ebben direktebben kell részt vennie, mint az egészséges gyermekeknél. 

Az eltérő fejlődésmenetű gyermek esetében kevésbé építhet arra a belső motivációra, amely az ép gyermeknél természetesen jelentkezik a fejlődés folyamán.

A napirend megfelelő kialakítása biztosítja az eltérő fejlődésmenetű gyermekek számára is a biztonságot: a megfelelő időt az önállóság-önkiszolgálás kialakulására, lehetőséget a nyugodt játékra.

6. Gyermekek gondozása, nevelése:
A bölcsőde valamennyi alkalmazottjának, de különösen az orvosnak és a kisgyermeknevelőknek a legfontosabb feladata a gyermek testi és pszichés szükségleteinek a kielégítése, a fejlődés elősegítése. A folyamatos napirend feleljen meg a gyermekek fejlettségi szintjének, biztosítson elegendő időt a gondozási műveletekre, játéktevékenységre. Lehetőség szerint törekedni kell az egyéni bánásmód elvének érvényesítésére, a gyermek személyiségének figyelembevételével. A kisgyermeknevelők ennek érdekében a legkorszerűbb szakmai irányelveket, módszertani ajánlásokat alkalmazzák.

7. Gyermekek egészségügyi ellátása:
•
A bölcsődébe felvett gyermeket a bölcsőde orvosa a felvételtől számított 2 héten belül általános vizsgálatban részesíti.  A bölcsődés gyermek általános vizsgálata rendszeres, 1 éves kor felett negyedévente státuszvizsgálat történik.
•
Szülő kérésére, vagy a gyermek betegségre gyanús állapota miatt a bölcsőde orvosa a gyermeket megvizsgálja, szükség esetén gyógyszerrel látja el, ill. további vizsgálatokra utalja. A gyermek bölcsődei tartózkodása alatt csak a bölcsőde orvosa által engedélyezett gyógyszereket szedhet, ezek beadásáról a kisgyermeknevelő gondoskodik.
•
A bölcsőde orvosa heti egy alkalommal látogatja a bölcsődét, csoportonként havi 8 órát biztosítva az ellátásra.
•
A kisgyermeknevelő a lázas, a betegségre gyanús gyermeket köteles az orvosnak megmutatni, ha a tüneteket az orvos távollétében észleli, köteles lázcsillapításról gondoskodni, az üzenő füzetbe írt észlelésével a házi gyermekorvoshoz irányítani. Ilyen eset után a gyermek csak orvosi igazolással vehető vissza a bölcsődébe.
•
A gyermekeknek minden évszakban az időjárástól függően biztosítani kell a napi egyszeri levegőn tartózkodást, törekedni kell a levegőn való altatás feltételeinek biztosítására.
•
A bölcsődei szakemberek felelősek a gyermekek korszerű táplálásáért, az egészséges életmódra neveléséért.

8. Gyermekbaleset esetén az intézmény dolgozóinak feladata: 
A gyermekek felügyeletét ellátó kisgyermeknevelőnek a gyermeket ért bármilyen baleset, sérülés vagy rosszullét esetén haladéktalanul meg kell tennie a következő intézkedéseket: 
•
A sérült gyereket elsősegélyben kell részesíteni, ha szükséges, orvost kell hívnia. 
•
A balesetet, sérülést, okozó veszélyforrást a tőle telhető módon meg kell szüntetnie. 
•
Minden gyermeki balesetet, sérülést, rosszullétet azonnal jelezni kell az intézményvezetőnek. 

E feladatok ellátásában a gyermekbaleset helyszínén jelenlévő kisgyermeknevelőnek is részt kell vennie. A balesetet szenvedett gyermeket elsősegélynyújtásban részesítő dolgozó a sérülttel csak annyit tehet, amihez biztosan ért. Az intézményben történő balesetet, sérülést az intézményvezetőnek (az által megbízott személynek) ki kell vizsgálnia. A vizsgálat során tisztázni kell a balesetet, kiváltó okokat és azt, hogy hogyan lehetett volna elkerülni a balesetet. A vizsgálat eredményeképpen meg kell állapítani, hogy mit kell tenni hasonló balesetek megelőzése érdekében, és a szükséges intézkedéseket végre kell hajtani. 

9. Rendszeres egészségügyi felügyelet és ellátás rendje: 
A bölcsőébe járó gyermekek intézményen belüli egészségügyi felügyeltét és gondozását a bölcsőde orvosa és a védőnők látják el. 

Az intézményvezető feladatai az egészségügyi ellátás keretében: 
•
Biztosítja az orvosi és védőnői munka feltételeit 
•
Gondoskodik a szükséges kisgyermeknevelői felügyeletről 
•
Szükség esetén a gyermekek vizsgálatokra történő előkészítéséről 

10. A Bölcsődei nevelés- gondozás feladatai
A bölcsődei nevelés-gondozás feladata a családban nevelkedő kisgyermekek napközbeni ellátása 20 hetes - 3 éves korig (illetve 0 - 5 éves korig sajátos nevelési szükségletű gyermekek ellátása korai fejlesztés és gondozás formájában). A hátrányos helyzetű gyermekek esetében a hátrányok és következményeik enyhítésére a törekvés.
Az egészségvédelem, az egészséges életmód megalapozása
•
Egészséges és biztonságos környezet megteremtése, harmonikus testi és lelki fejlődés támogatása
•
A primer szükségletek egyéni igények szerinti kielégítése
•
Egészségvédelem, egészségnevelés, a környezethez való alkalmazkodás és az alapvető kultúrhigiénés szokások kialakulásának segítése (étkezés, mosakodás, öltözködés, alvás, szobatisztaságra nevelés, pihenés, levegőzés, játék, mozgás)
•
Szükség estén speciális szakember bevonásával a korrekciós feladok ellátása

Az érzelmi fejlődés és a szocializáció segítése
•
Derűs légkör biztosítása, a bölcsődébe kerüléssel járó nehézségek lehetőség szerinti megelőzése, illetve csökkentése
•
A kisgyermeknevelő-gyermek közötti szeretetteljes, érzelmi biztonságot jelentő kapcsolat kialakulásának segítése
•
 A kisgyermeknevelővel és a társakkal közös élmények szerzése, befolyásolja a gyermek fejlődését
•
Az egyéni szükségletek kielégítése a csoportban és az „éntudat” egészséges fejlődésének segítése
•
A kommunikatív képességek fejlődésének segítése (meghallgatás, figyelem, kérdések megválaszolása)
•
A nehezen szocializálható, lassabban fejlődő, érzékszervi és vagy mozgássérült, a sajátos nevelési szükségletű, a hátrányos helyzetű, az elhanyagolt gyermekek nevelése-gondozása többlettörődéssel, szükség esetén más szakemberek bevonásával

A megismerési folyamatok fejlődésének segítése:
•
A gyermekek életkorának, érdeklődésének megfelelő lehetőségek biztosítása
•
Az önálló aktivitás és kreativitás támogatása
•
Ismeretátadás
•
Aktív, nyugodt játékhoz szükséges hely, idő és eszköz biztosítása  
11. A bölcsőde higiénéje:
•
A bölcsőde személyzetének biztosítania kell a gyermekek higiénés ellátását, a higiénés szokások kialakítását.
•
A bölcsőde vezetőjének a takarítást és a fertőtlenítést rendszeresen ellenőriznie kell. A bölcsőde dolgozóinak a mosás, főzés, a gondozási, takarítási munka során a mindenkor érvényes higiénés rendszabályok alapján kell eljárniuk.
•
A konyhában évente egyszer tisztasági festést kell végezni, az intézmény többi helyiségében 3 évenként kell festeni, 5 évenként mázolni.
•
Fertőző betegség gyanúja, vagy előfordulása esetén az érvényben lévő közegészségügyi rendelkezések és tisztiorvosi utasítások szerint kell eljárni.

12. A gyermekek óvodába történő átadása:
•
A 3. életévét betöltött gyermek a szeptemberi óvodai átadásig tartózkodhat a bölcsődében, amennyiben testi, vagy szellemi fejlettségi szintje alapján még nem érett az óvodai nevelésre és óvodai jelentkezését a bölcsőde orvosa nem javasolja, bölcsődében gondozható 4. életévének betöltését követő augusztus 31-ig. 
•
Az óvodai átadást illetően a bölcsőde vezetője, a gyermek kisgyermeknevelője a szülőkkel és az óvoda vezetőjével, ill. az óvónőkkel szorosan együttműködik.

13. Információs feladatok, kapcsolattartás:
•
A bölcsőde vezetője rendszeres kapcsolatot tart fenn, ill. információkat nyújt a bölcsődét felügyelő és ellenőrzési szerveinek, valamint a fenntartónak.
•
A kijelölt módszertani bölcsődével való kapcsolaton keresztül biztosítja a szakmai módszertani elvárásokat.
•
A bölcsődelátogatás, a családlátogatás a szülővel történő fokozatos beszoktatás és a napi találkozások során a szülők megismerik a bölcsődei nevelés elveit és gyakorlatát, a kisgyermeknevelők pedig a szülők segítségével megismerik a gyermek szokásait.
•
A bölcsőde együttműködik mindazokkal, akik a családoknak nyújtott szolgáltatások és ellátások során a gyermekkel, ill. a gyermek családjával kapcsolatba kerülhetnek (gyermekjóléti szolgálat, védőnői hálózat, házi gyermekorvosi szolgálat, nevelési tanácsadó, családsegítő központ, óvoda, korai fejlesztés szakemberei, gyermekvédelmi szakellátás).

14. Munkaterv:
A bölcsőde vezetője az intézmény feladatainak végrehajtására bölcsődei munkatervet készít.

A munkatervnek tartalmaznia kell:


- a feladatok konkrét meghatározását,


- a feladat végrehajtásáért felelős(ök) megnevezését,


- a feladat végrehajtásának határidejét,


- a végrehajtásra vonatkozó tájékoztatási kötelezettségeket.

A munkatervet a bölcsőde dolgozóival ismertetni kell.

A bölcsőde vezetője a munkaterv végrehajtását folyamatosan ellenőrzi és értékeli.

15. Élelmezés:
A bölcsődei élelmezés során a korszerű csecsemő- és kisgyermek táplálási elveket kell figyelembe venni úgy, hogy a táplálék:

mennyiségileg elegendő és minőségileg megfelelő összetételű,

biztonságos, a higiénés követelményeknek megfelelő,


megfelelő konyhatechnikai eljárásokkal elkészített és élvezhető legyen.

A bölcsőde épülete főzőkonyhával rendelkezik. A gyermekek napi 4 étkezésben részesülnek, amely fedezi a napi energia szükségletük 75%-át. Az étrendjük változatos, mindig idényszerű, ízében összehangolt, és fontosnak tartjuk, hogy az önálló étkezésre való nevelés szempontjából is megfelelő legyen. A konyhán dolgozó személy napi rendszerességgel vezeti a HACCP előírás szerinti feljegyzéseket. 

16. Térítési díjbefizetésére vonatkozó szabályok:
Étkezési térítési díj fizetési kedvezmények mértékét és igénybevételük módját a gyermekek védelméről és gyámügyi igazgatásról szóló 1997. évi XXXI. Törvény szabályozza, a 328/2011. (XII. 29.) Korm. rendelete a térítési díjakról és az igénylésükhöz felhasználható bizonyítékokról.   A rendeletek, és azok tartalmáról az intézmény megfelelő módon tájékoztatja a szülőket. Az étkezési térítési díjat mindig a tárgyhónapra előre kell megfizetni minden hónap 15-ig, mely a hirdető táblán előre jelzett napokon történik.

V/B A bölcsőde dolgozóinak jogai és kötelességei
Az intézmény dolgozóinak az itt felsorolt jogai értelemszerűen kapcsolódnak munkakörükhöz és kötelességeikhez:
•
élni a Magyar Köztársaság törvényeiben és jogszabályaiban biztosított jogokkal; (Kiemelten: a Munka Törvénykönyvében, a Közalkalmazottak jogállásáról szóló törvényben, a Gyermekvédelmi törvényben megfogalmazott jogokkal);
•
 élni az intézmény Szervezeti és Működési Szabályzatában rögzített jogokkal;
•
saját feladataiknak pontos elvégzéséhez szükséges munkaköri leírás megkövetelése, betartatása
•
az intézmény terveinek, célkitűzéseinek és az intézmény jövőjét meghatározó elképzeléseknek megismerése, ezek kialakítási folyamatában való részvétel, valamint javaslattétel, kezdeményezés
•
munkájukkal összefüggő megbeszéléseken részvétel, és az ott napirenden lévő kérdésekkel kapcsolatban szabad véleménynyilvánítás
•
 az intézmény által megrendelt szakmai folyóiratok, illetve munkakörüket és szakmai területüket érintő dokumentumok tanulmányozása
•
 írásos beadványok, javaslatok, újítások, panaszok és észrevételek benyújtása és azokra való írásos válasz elvárása
•
 a jogszabályok és a munkarend megsértésének megakadályozása
•
az intézményi dolgozók cselekvésre, tettre vagy intézkedésre való felszólítása (beosztásra való tekintet nélkül) mindazon esetben, amikor az intézményt, az intézményi dolgozók kollektíváját vagy egyes dolgozókat veszély fenyegeti
•
a szakterületet érintő jogszabályokban eligazodni, munkáját az abban foglaltak betartásával végezni
•
megosztja munkatársaival a napi munka során észlelt megfigyeléseit, tapasztalatait
•
felelős a munkakörébe tartozó feladatok elvégzéséért
•
a szakmai titoktartás szabályai szerint kezeli a birtokába jutott információkat
•
a munkaviszonyból eredő kötelességeinek vétkes megszegésével okozott kárért, kártérítési felelősséggel tartozik
•
köteles az előírt időben, munkaképes állapotban megjelenni és a teljes munkaidejét munkával, tölteni.
•
köteles a munkáját személyesen ellátni, és a tőle elvárható lelkiismeretességgel, gondossággal a munkára vonatkozó szabályok, élőírások, utasítások szerint végezni
•
köteles munkatársaival együttműködni, és a munkáját úgy végezni, hogy az más egészségét, testi épségét ne veszélyeztesse, munkáját ne zavarja, anyagi kárt ne okozzon
•
a munkakörébe tartozó feladatait közvetlenül az intézményvezető irányításával végzi 
•
állandóan képezni magukat, hogy minél jobban megfelelhessenek a beosztásukból eredő követeléseknek
•
a munkájukhoz szükséges információkat megszerezni, a kapott információkat felhasználni a leghatékonyabb munkateljesítmény érdekében
•
a munkakör betöltője köteles felettese utasítása alapján további olyan feladatokat is teljesíteni, amelyek jellegüknél fogva tevékenységi körébe nem tartoznak, vagy amelyeket ismerete és felkészültsége alapján rá lehet bízni
•
A rendkívüli eseményt (betörés, baleset, elemi kár stb.) azonnal jelenti a fenntartónak, annak elhárításáról intézkedik.

V/C Gyermekek napközbeni ellátása
Az intézmény feladatait közalkalmazotti jogviszonyban álló alkalmazottakkal vagy a jogszabályokban megfelelő keretek között megbízás útján látja el. Feladat-ellátási szerződés megkötésével Apostag lakosai számára is elérhető az ellátás.

•
Feladatkörében ellátja a gyermekek védelméről és a gyámügyi igazgatásról szóló többszörösen módosított 1997. évi XXXI. Törvény 41-42 §-ban foglaltak szerint gyermekjóléti alapellátásként, a gyermekek napközbeni ellátását, amelyet bölcsődei ellátás formájában nyújt. A bölcsődei ellátásban részesülő gyermekeknek a meleg étkezést intézményen belül biztosítjuk.
•
A bölcsőde a gyermekjóléti alapellátás része, a családban nevelkedő 20 hetestől – 3 éves korú – gyermekek napközbeni ellátását, szakszerű gondozását és nevelését végző intézmény. Ha a gyermek a 3. életévét betöltötte, a bölcsődei gondozás- nevelési év végéig maradhat a bölcsődében. Amennyiben még nem érett az óvodai nevelésre, a 4. életévének betöltését követő augusztus 31.-ig tovább gondozható a bölcsődében orvosi igazolással.
•
A bölcsőde vállalhatja a hat éven aluli sajátos nevelési igényű gyermek nevelését, gondozását, amennyiben az ellátáshoz szükséges tárgyi feltételekkel rendelkezik.
•
A bölcsőde egymás kompetencia határainak kölcsönös tiszteletben tartásával együttműködik mindazokkal, akik az ellátások során a gyermekkel és a gyermek családjával kapcsolatba kerülhetnek.
· Eltérő fejlődésmenetű gyermekek korai fejlesztése és gondozása Tanulási Képességet Vizsgáló Szakértői és Rehabilitációs Bizottság szakvéleménye alapján a bölcsődében.
V/D BÖLCSŐDEI ELLÁTÁSON TÚLI SZOLGÁLTATÁSOK 
A bölcsődei alapellátáson túl családi nevelést támogató szolgáltatások: időszakos gyermekfelügyelet, játszócsoport működtetése.
A szolgáltatások térítési díját a bölcsőde saját hatáskörben, a Fenntartóval egyeztetve határozza meg.
Időszakos gyermekfelügyelet: 
A szülő elfoglaltsága idejére, néhány órára kérheti gyermeke felügyeletét. Az időszakosan gondozott kisgyermek felvehető egy erre a célra létrehozott csoportba, vagy a normál bölcsődei csoport üres férőhelyeire. Utóbbi esetben orvosi igazolás szükséges arról, hogy a kisgyermek egészséges, közösségbe mehet. A csoportösszetétel változékonysága és a széles skálán mozgó elvárások kezelése a kisgyermeknevelőtől kiemelkedően magas szintű ismereteket, rugalmasságot igényel. A kisgyermeknevelő feladatai, munkarendje a bölcsődei nevelés-gondozás elvei és a napi gyakorlat alapján szervezendő. Az időszakos bölcsődei elhelyezés igénybevétele esetén is fokozatosan, lehetőleg a szülővel történik a kisgyermek beszoktatása. A bölcsődevezető, illetve a kisgyermeknevelő a gyermek személyi adatain kívül rögzíti a szolgáltatás igénybevételének a napját, időtartamát és azt, hogy kinek adható ki a gyermek, kit és hol lehet értesíteni sürgős esetben. Az intézmény a szülővel a szolgáltatás igénybevételéről megállapodást köt.

Játszócsoport:
A csoporton belül, vagy külön játszócsoport kialakításával a gyermekeket az édesanyákkal együtt is fogadhatják a nap egy bizonyos szakában a bölcsődék abból a célból, hogy a szülők együtt játszanak gyermekeikkel az intézmény által megteremtett kedvező körülmények között. A kisgyermeknevelő szerepe megváltozik, ő háziasszony a csoportban, a gyermekeket szüleik gondozzák.

VI. AZ INTÉZMÉNY MUNKÁJÁT SEGÍTŐ KÖZÖSSÉGEK
Vezetői értekezlet:
Az intézményvezető havonta legalább egy alkalommal vezetői értekezletet tart. A vezetői értekezleten részt vesznek a szakmai vezetők és a szervezeti egység vezetője.

Az értekezleten a szakmai vezetők beszámolnak az adott időszakban végzett tevékenységükről:
•
a csoportok közötti együttműködésről, a munkamegosztásról, az elvégzett feladatokról,
•
a soron lévő feladatok szervezési, eszközgazdálkodási, pénzügyi igényeiről,
•
meghatározzák és rögzítik az operatív szervezési, munkaszervezési intézkedéseket.
Szakmai munkaértekezlet:
Üléseit előre meghirdetett időpontban tartja, a kisgyermeknevelők részvétele kötelező.
Dolgozói értekezlet:  
A bölcsődevezető döntése szerint, de évente legalább egy alkalommal dolgozói értekezletet hív össze.

Az értekezletre meg kell hívni az intézmény valamennyi dolgozóját. Az értekezleten az éves beszámoló alapján értékelik az eltelt időszak feladatait és azok teljesítését, a munkáltatói és munkavállalói kötelezettségek teljesítését és a következő időszak feladatait. Az értekezletről emlékeztető feljegyzés készül.
Érdekképviseleti Fórum a bölcsődében: 
Az Érdekképviseleti Fórum megalakításának és tevékenységének szabályait az intézmény fenntartója állapítja meg a gyermekek védelméről és a gyámügyi igazgatásról szóló 1997. évi XXXI. tv. 35. § (1) bekezdése szerint.

Az Érdekképviseleti Fórum tagja a 15/1998. NM rendelet alapján:
2/C. §11 (1) A Gyvt. 35. § (1) bekezdése szerinti érdekképviseleti fórum szavazati jogú választott tagjai
a) a gyermekönkormányzat képviselői,
b) az ellátásban részesülő gyermek szülei vagy más törvényes képviselői, illetve a fiatal felnőttek képviselői,
c) az intézmény dolgozóinak képviselői és
d) az intézményt fenntartó képviselői.

(2) Az (1) bekezdés a) és b) pontjában meghatározott személyek száma összesen nem lehet kevesebb az (1) bekezdés c) és d) pontja szerinti személyek összlétszámánál.

(3) Az érdekképviseleti fórum megvizsgálja a hozzá benyújtott panaszokat, és a hatáskörébe tartozó ügyekben dönt, továbbá intézkedéseket kezdeményezhet a fenntartónál, a gyermekvédelmi gyámnál, a gyermekjogi képviselőnél és más hatáskörrel rendelkező szervnél.

(4) Az érdekképviseleti fórum az intézmény vezetőjénél véleményt nyilváníthat a gyermeket, fiatal felnőttet érintő ügyekben, valamint javaslatot tehet az intézmény alaptevékenységével összhangban végzett szolgáltatások tervezéséről, működtetéséről, valamint az ebből származó bevételek felhasználásáról. Az érdekképviseleti fórum egyetértési jogot gyakorol a házirend jóváhagyásánál.

Gyermekjogi Képviselő a Bölcsődében: 
Az intézmény területileg illetékes gyermekjogi képviselője: Illésné Áncsán Éva Aranka. A gyermekjogi képviselő az Emberi Erőforrások Minisztériuma önálló szervezeti egységeként működő Integrált Jogvédelmi Szolgálat munkatársa. Az elérhetőségeinek megismerése biztosított az intézmény fali újságán.
VII. A BÖLCSŐDÉBEN VEZETETT DOKUMENTÁCIÓ

1. a) Bölcsődevezető
•
dolgozók egészségügyi könyvének, egészségügyi nyilatkozatának  nyilvántartása
•
felvételi könyv vezetése
•
havi statisztika
•
fertőző betegségekről történő kimutatás
•
munkaköri leírások
•
heti étrend (bölcsődeorvossal, élelmezésvezetővel együtt működve)
•
dolgozók szabadságának nyilvántartása
•
dolgozók jelenléti kimutatása
•
személyügyi anyagok vezetése
•
kis- és nagyértékű eszközök nyilvántartása (leltár)
•
anyagnyilvántartás
•
munkavédelmi napló vezetése
•
étkezők nyilvántartása (gyermekek)
•
napi jelenlét kimutatása
•
KENYSZI jelentés
b) Kisgyermeknevelők
•
csoportnapló naponta
•
bölcsődei gyermekegészségügyi törzslap, fejlődési lappal együtt

•
üzenő füzet 
c) Bölcsődeorvos
•
heti étrend (együttműködés az illetékes szakemberekkel)
d) Gyógypedagógusok
•
egyéni fejlesztő napló
•
forgalmi napló
e) Bölcsődei dajka 
· takarítási napló vezetése 

A dokumentációkat úgy kell vezetni, hogy az a valóságnak megfelelően tükrözze az ellátás folyamatát.

2. Az intézmény dokumentumainak nyilvánossága
A szülők és más érdeklődők a bölcsőde helyi szakmai programjáról, szervezeti és működési szabályzatáról, valamint a házirendjéről a bölcsőde vezetőjétől, ill. helyettesétől kérhetnek tájékoztatást. Az intézmény szakmai programja nyilvános, minden érdeklődő számára elérhető, megtekinthető. A házirend előírásai nyilvánosak, azt minden érintettnek (szülőknek, az intézmény alkalmazottainak) meg kell ismernie. A házirend egy-egy példányát a Bölcsődébe történő beiratkozáskor a szülő részére át kell adni, valamint a gondozási év első szülői értekezletén valamennyi bölcsődei csoportban ismertetni kell. A szülő kérésére a bölcsődei dokumentumokat minden kisgyermeknevelő köteles közre adni. Az SZMSZ-t, a Bölcsőde Szakmai Programját és a Házirendet az intézmény honlapján is nyilvánosságra kell hozni.

3. Adatkezelés, adatvédelem
A Bölcsőde munkatársainak tudomására jutott adatok és tények nyilvántartására és kezelésére, valamint az általuk adott információk és adatok védelmére az információs önrendelkezési jogról és az információszabadságról szóló 2011. évi CXII. törvény rendelkezéseit kell alkalmazni. A Bölcsőde vezetője és a munkatársai kötelesek gondoskodni az illetéktelenek és más személyekre nem tartozó adatok megőrzéséről. 
4. Elektronikusan előállított, hitelesített és tárolt dokumentumok kezelési rendje:
A bölcsődét ténylegesen igénybevevő gyermekek létszámát név szerint minden nap jelenteni kell Központi Elektronikus Nyilvántartás a Szolgáltatást Igénybevevőkről elektronikus nyilvántartási rendszerbe. A rendszer biztonságát szolgálja, hogy csak az tud az Igénybevevői nyilvántartásba belépni, aki ügyfélkapus regisztrációval rendelkezik. Intézményünkben 3 főnek van jogosultsága: jegyző, bölcsődevezető, ügyviteli dolgozó. Jogszabály szerint a napi jelentést az igénybevételt követő munkanap 24 óráig lehet berögzíteni. Amennyiben zárva tart a bölcsőde és az adatszolgáltató nem lép be a KENYSZI-be, akkor a rendszer érzékeli és azokra a napokra hiányzónak veszi azokat a gyermekeket, akiket korábban felvittek az adattörzsbe. A nyári zárva tartás alatt, nem kell naponta jelenteni a hiányzókat.
5. A jelentési kötelezettséggel kapcsolatos feladatok:
-
A gyermek felvételekor a felvételi lapom fel kell tüntetni a gyermek TAJ kártya számát  és lakcímét. Amit előzőleg a szülő bemutat. 

-
A gyermek tényleges bölcsődébe lépésének napján a mellékelt dokumentumokat a bölcsőde vezetője a szolgáltatás igénybevételét rögzíti a rendszerben.

-
A napi jelenléteket a bölcsőde vezetője az intézményben rendszeresített napi jelentő lapon rögzíti, vezető hiányzása esetén a napi jelentő lap kitöltését, az általa megbízott kisgyermeknevelő végzi.

-
A napi elektronikus jelentés a bölcsőde vezetőjének a felelőssége és feladata, hiányzása esetén az ügyviteli dolgozó végzi.

-
A bölcsődés gyermek jogviszonyának megszűnésekor, a megszűnés napját a bölcsőde vezetője köteles az elektronikus rendszerben rögzíteni.
6. Elektronikus úton előállított dokumentumok hitelesítése:
A KENYSZI rendszerben nyilvántartott adatokról készült igazolás, és egyéb elektronikus úton előállított papíralapú intézményi nyomtatvány akkor érvényes és hiteles, ha tartalmazza:

-
az intézmény nevét

-
címét

-
a rögzítés időpontját

-
a felhasználó nevét

-
papíralapú nyomtatvány esetén az intézmény körbélyegzőjét.

Ha az adatok továbbítása elektronikus úton történik, akkor a személyes adatok technikai védelmének biztosítása érdekében az adatkezelőnek és az adat továbbítójának legalább az alábbi védelmi intézkedéseket kell tennie:

-
ellenőrzés,

-
jelszavas védelem,

-
mentés 

-
adatok kinyomtatása
7. Az intézményi kapcsolattartás rendje, formái:
Az intézmény feladatainak hatékonyabb ellátása érdekében a belső szervezeti egységek egymással szoros kapcsolatot tartanak. Az együttműködés során a szervezeti egységeknek minden olyan intézkedésnél, amely más szervezeti egység működési területét érinti, az intézkedést megelőzően egyeztetési kötelezettségük van. Az eredményesebb működés elősegítése érdekében az intézmény szakmai szervezetekkel, társintézményekkel, gazdálkodó szervezetekkel együttműködési megállapodást köthet

- vezetői értekezlet (fenntartóval, helyi óvodával, iskolával havonta)

- munkaértekezlet (2-3 havonta)

- megbeszélések (aktualitástól függően)

- más intézményekkel:
•
pl. óvodalátogatás (kölcsönös)
•
szakmai tapasztalatcsere
•
szakmai napokra, kiállításra való meghívás, illetve részvétel, megbeszélés
 8. Az intézmény munkavégzéssel kapcsolatos szabályai
a) A munkaviszony létrejötte
•
A Közalkalmazottak Jogállásáról szóló 1992. XXXIII. törvény alapján

b) A munkavégzés szabályai, munkaköri kötelezettségek, hivatali titok megőrzése
•
A munkavégzés teljesítése az intézmény vezetője által kijelölt munkahelyen, az ott érvényben lévő szabályok és a kinevezési okmányban leírtak szerint történik.

A dolgozó köteles a munkakörébe tartozó munkát képességei kifejtésével, az elvárható szakértelemmel és pontossággal végezni, a hivatali titkot megtartani. Ezen túlmenően nem közölhet illetéktelen személlyel olyan adatot, amely a munkaköre betöltésével összefüggésben jutott tudomására, és amelynek közlése a munkáltatóra, vagy a kliensekre hátrányos következményekkel járhat. 

Ha a jogszabályban előírt adatszolgáltatási kötelezettség nem áll fenn, nem adható felvilágosítás azokban a kérdésekben, amelyek hivatali titoknak minősülnek, és amelyek nyilvánosságra kerülése az intézmény vagy a kliens érdekeit sértené. A közalkalmazottak, illetve szolgáltatást igénybe vevők személyes adatainak kezelője az intézményvezető, aki köteles a személyes adatok védelméről szóló jogszabályban foglaltak szerint kezelni az adatokat. Azok a vezetők, munkatársak, akik munkavégzésük során személyes adatot kezelnek, kötelesek az adatvédelmi törvény szerint az adatokat kezelni. Személyes adatokat csak a jogszabályban meghatározott szervek, személyek részére, az intézményvezető előzetes engedélyével lehet kiadni. 
9. Nyilatkozat tömegtájékoztató szervek részére:
A tömegtájékoztató eszközök munkatársainak tevékenységét az intézmény dolgozóinak az alábbi szabályok betartása mellett kell elősegíteniük:
•
A televízió, a rádió és az írott sajtó képviselőinek adott mindennemű felvilágosítás nyilatkozatnak minősül.
•
Az intézményt érintő kérdésekben a tájékoztatásra, illetve nyilatkozatadásra az intézményvezető vagy az általa esetenként megbízott személy jogosult.
•
A közölt adatok szakszerűségéért és pontosságáért, a tények objektív ismertetéséért a nyilatkozó felel.
•
A nyilatkozatok megtételekor minden esetben tekintettel kell lenni a hivatali titoktartásra vonatkozó rendelkezésekre, valamint az intézmény jó hírnevére és érdekeire.
•
Nem adható nyilatkozat olyan üggyel, ténnyel és körülménnyel kapcsolatban, amelynek idő előtti nyilvánosságra hozatala az intézmény tevékenységében zavart, az intézménynek anyagi, vagy erkölcsi kárt okozna, továbbá olyan kérdésekről, amelyeknél a döntés nem a nyilatkozattevő hatáskörébe tartozik.
•
A nyilatkozattevőnek joga van arra, hogy a vele készített riport kész anyagát a közlés előtt megismerje.
VIII. Záró rendelkezések
1.
A Szervezeti és Működési Szabályzat érvényességéhez a fenntartó szerv jóváhagyása szükséges.

2.
Az SZMSZ a jóváhagyást követő napon, kihirdetéssel lép hatályba. A kihirdetés az intézmény vezetője által történik, a szabályzatot az érintett közalkalmazottakkal ismerteti, és hozzáférhető elhelyezéséről gondoskodik.

3.
 Az SZMSZ mellékletei annak részét képezik, aktualizálásuk együttesen történik.

4.
Jelen szabályzat bármikor módosítható, szükséges azt módosítani, ha a vonatkozó jogszabályok lényeges kérdéseket tekintve megváltoznak, illetve az alapító okirat módosítása indokolja. A módosítást is jóvá kell hagyni, majd azt megfelelő módon ismertetni szükséges.
Dunavecse, 2025.02.21

                                                                                Liptai-Kölesdi Ágnes
                                                                       
        bölcsődevezető 
IX. Mellékletek
1. Az intézmény szervezeti diagramja
2. A bölcsőde házirendje
1. sz. melléklet
Az Intézmény szervezeti felépítése

[image: image1]
3.sz. Melléklet

 
Bölcsődei Házirend

A bölcsőde neve, címe: Dr. Kolozs Gergely „Tipegő” Bölcsőde





6087 Dunavecse, Zrínyi u. 6.
Telefonszáma: 78/438-021
Bölcsődevezető: Liptai-Kölesdi Ágnes

Bölcsődevezető helyettes: Fazekasné Kató Nikoletta

A bölcsőde naponta 5:30-17:30 óráig fogadja a gyermekeket. Kérjük, hogy lehetőség szerint 8 óráig érkezzenek meg a bölcsődébe. Kérjük, hogy 8-8:30 óra között ne zavarják a reggeliztetést, gyermekükkel előtte vagy utána, 9:00-ig érkezzenek. Ugyanez vonatkozik a délutáni időszakra, 15:00 és 15:20 óra között kérjük a kedves szülőket a gyermekek uzsonnáztatási idejét ne szakítsák félbe. A gyermekek hazaviteléről 17.15-ig gondoskodjanak.


A bölcsődéből a gyermeket csak a szülő, vagy általa az üzenő füzetben írásban meghatalmazott személy viheti el. A 14 éven aluli gyermeket e feladattal nem lehet megbízni!


A bölcsődei átadóhelyiségében minden gyermeknek külön szekrénye van a ruhák tárolására, váltóruhát az évszaknak megfelelően kérünk. Kérjük, hogy csak a legszükségesebb dolgokat tárolják a szekrényekben, mert a bölcsődében hagyott tárgyakért felelősséget nem tudunk vállalni! Élelmet a szekrényben tartani és az átadóban a gyermeket etetni - itatni nem szabad!


Fülbevalóval, nyaklánccal, balesetveszély miatt gyermeket a bölcsődébe fogadni, csak szülői felelősségvállalás esetén tudunk!


A közösség egészsége érdekében lázas (37,5˚C és ennél magasabb hőmérsékletű) , antibiotikumot szedő vagy fertőzésre gyanús gyermek a bölcsődét nem látogathatja. A családban előforduló fertőző betegségről a bölcsődét értesíteni szíveskedjenek!


Amennyiben gyermeke napközben megbetegszik a bölcsődében, a kisgyermeknevelője értesíti Önt. Ehhez feltétlenül szükséges a pontos elérhetősége. Kérjük, hogy ilyen esetben minél előbb gondoskodjon gyermeke hazaviteléről!


Ha a szülő a gyermekét betegség vagy más egyéb ok miatt nem viszi bölcsődébe, a távolmaradás okát minél előbb közölje. A betegség miatt hiányzó gyermeket csak orvosi igazolással fogadjuk újból, feltüntetve az igazoláson a betegséget és az alkalmazott gyógyszereket. A védőoltásokról folyamatosan kérjük a tájékoztatást.


Kérjük, hogy a gyermek gyógyszer- és ételérzékenységéről a szülő tájékoztassa a bölcsődét. 

A család és a bölcsőde kapcsolatának erősítésére lehetőséget biztosítunk a szülővel történő beszoktatáson túl a kisgyermeknevelő - szülő napi találkozásaira, az üzenő füzeten keresztül történő információcserére, szülői értekezletekre, és a szülőcsoportos beszélgetésekre. Az üzenő füzetbe történő bejegyzéseket szívesen vesszük.


A bölcsőde az alapellátáson túl a családi nevelést támogató szolgáltatásként időszakos gyermekfelügyeletet biztosít a szülő elfoglaltsága idejére. A szolgáltatásért térítési díjat kell fizetni, melyet a fenntartó önkormányzat helyi rendeletben határoz meg.


 A bölcsődében az étkezési díjat mindig a tárgyhónapra előre kell befizetni minden hónap 10-15-e között. Kérjük a fizetési határidő pontos betartását! 


A babakocsikat csak az erre kijelölt helyen kérjük tárolni!


A bölcsőde ünnepnapokon és a hivatalos munkaszüneti napokon zárva tart, így  minden év április 21-én is, a 15/1998. (IV.30.) NM rendelet 43.§-ában leírtak szerint. A zárva tartásokat  a fenntartó hagyja jóvá. A nyári és egyéb zárásról február 15-ig tájékoztatjuk a szülőket.


Bölcsődénkben Érdekképviseleti Fórumot hoztunk létre, amelynek munkájában a szülők, a bölcsőde dolgozói és az Önkormányzat tagjai közül vesznek részt. Az Érdekképviseleti Fórum dönt az elé terjesztett intézményi panaszokról, és intézkedéseket kezdeményezhet más hatáskörrel rendelkező személyek felé.


Az Érdekképviseleti Fórumnak címzett panaszokat a Bölcsődevezetőnek kell benyújtani, aki haladéktalanul értesíti a Fórum elnökét! A panaszt tevőt az ülésen meghallgatják, illetve a panasz kivizsgálásának eredményéről értesítik.


A gyermek szülője, vagy törvényes képviselője az intézmény fenntartójához, vagy a gyermekjogi képviselőhöz fordulhat, ha az intézmény vezetője, vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet. 

Területileg illetékes gyermekjogi képviselő: Illésné Áncsán Éva Aranka

Munkanapokon 8-16-ig elérhetősége: 20/489-95-38

E-mail címe: aranka.illesne@ijb.bm.gov.hu


A bölcsőde egész területén dohányozni tilos!

A házirend betartását köszönjük!

Kelt: Dunavecse, 2025.02.25.

                                                                                       Liptai-Kölesdi Ágnes

                                                                                             bölcsődevezető
X. Függelékek
1. Adatvédelmi szabályzat
2. Iratkezelési szabályzat

3. Érdekképviseleti Fórum működésének szabályzata

4. Az intézmény bélyegzőinek felirata, lenyomata
1. függelék
ADATVÉDELMI SZABÁLYZAT
AZ ÁLTALÁNOS ÉS AZ ALKALMAZOTTAK SZEMÉLYES ADATAIVAL KAPCSOLATOS ELJÁRÁSOK RENDJÉRE VONATKOZÓ ADATVÉDELMI, VALAMINT SZÁMÍTÁSTECHNIKAI VÉDELMI SZABÁLYZAT
A személyes adatok védelméről és a közérdekű adatok nyilvánosságáról szóló 1992. évi LXIII. tv., a közalkalmazottak, valamint a szolgáltatást igénybevevők személyi adatainak és lakcímének nyilvántartásáról szóló 1992. évi LXVI. tv. és az annak végrehajtására kiadott 146/1993. (X. 26.) Korm. rendeletben, illetve a kutatás és a közvetlen üzletszerzés célját szolgáló név és lakcímadatok kezeléséről szóló 1995. évi CXIX. törvényben foglaltak alapján, az 1992. évi LXVI. tv. 30. § (1) bekezdésében kapott felhatalmazás alapján a Dr. Kolozs Gergely „Tipegő” Bölcsőde intézményének adatvédelemmel összefüggő feladatait és eljárási rendjét a következők szerint szabályozom.

I. ÁLTALÁNOS ADATVÉDELMI SZABÁLYOK
1. A szabályzat célja, hatálya

E szabályzat célja, hogy a rendelkezéseink figyelembevételével meghatározza az intézménynek a személyes adatok védelmével és a közérdekű adatok nyilvánosságra hozatalával kapcsolatos általános feladatait és az eljárás rendjét.

E Szabályok hatálya a Dr. Kolozs Gergely „Tipegő” Bölcsődével közalkalmazotti jogviszonyban álló közalkalmazotti munkavállalókra terjed ki.

A személyes adatok védelméért, az adatkezelés jogszerűségéért az intézményvezető felelős.

Az intézmény közalkalmazottait érintő személyi nyilvántartások (Közalkalmazotti alapnyilvántartás, illetve egyéb nyilvántartások, pl. üres álláshely vezetése) adatvédelmére az Adatvédelmi Szabályzat rendelkezései az irányadók.

Az intézményben nyilvántartott adatokat védeni kell különösen a jogosulatlan hozzáférés, megváltoztatás, nyilvánosságra hozatal, illetve a sérülés, törlés, vagy megsemmisülés ellen.

Iratot munkaköri feladat ellátásán kívül a munkahelyről kivinni, valamint munkahelyen kívül feldolgozni, tárolni csak az intézményvezető egyetértésével lehet, azzal a feltétellel, hogy az irat tartalmát illetéktelen személy ne ismerje meg.

Az iratok kezelése, tárolása során ki kell zárni annak a lehetőségét, hogy illetéktelen személy az iratok tartalmába betekintést nyerjen. Az iratokat az intézményben zárható helyiségben, zárható szekrényben, elkülönítetten kell tárolni. A munkavégzés céljára szolgáló irodákat a közalkalmazott, munkavállaló távozásakor kulcsra kell zárni. 

Az irodahelyiségek nyitva tartása miatti iratokhoz történő illetéktelen hozzáférés esetén az ott dolgozó érintett fegyelmi és kártérítési felelősséggel tartozik.

2. Személyes adatok védelme

A személyes adatkezelést végző személy felelősséggel tartozik azért, hogy tevékenységét az adatkezelésre és az adatok védelmére vonatkozó jogszabályoknak, az adatkezelést elrendelő jogszabály hiányában pedig az érintett hozzájárulásának megfelelően végezze. Az igénybe vevő nyilvánvalóan jogsértő adatkezelési utasítását köteles megtagadni és erre az igénybe vevő figyelmét felhívni.

Az adatkezelési tevékenységet végző személyek kötelesek az adatvédelmi és az adatbiztonsági szabályokat betartani.

Az adatkezelő azokat a személyes adatokat veheti fel, illetve veheti át harmadik személytől, amelyek kezelésére törvény vagy az érintett felhatalmazza.

Az érintett hozzájárulásán alapuló adatkezelésnél az adat felvételekor az érintettet előzetesen tájékoztatni kell az adatszolgáltatás önkéntességéről és kérésére a hozzájárulás megadásának vagy megtagadásának az adatkezelő tevékenységi körébe eső következményeiről.

Az adatok tárolási módját úgy kell megválasztani, hogy törlésük az adattörlési határidő lejártakor, illetve ha az más okból szükséges, elvégezhető legyen.

Az adatok a jogszabályban meghatározott célra használhatók fel.

Az intézmény számítógépes hálózatán lévő nyilvántartásokba történő belépés intézményvezetői döntés alapján – a személyes jelszón kívül – a hálózati szoftverben egyedileg beállított hozzáféréssel engedélyezhető. A belépés csak a legszükségesebb körben, a munkaköri feladat ellátásához kapcsolódóan engedélyezhető a következők szerint:

	Megnevezés


	Hozzáférési jogosultság



	Ügyirat nyilvántartás
	int. vezető, vez. helyettes

	Közalkalmazotti alapnyilvántartás 
	int. vezető, vez. helyettes

	Statisztika
	int. vezető;  vez. helyettes

	Vagyonnyilvántartás
	int. vezető, vez. helyettes


3. Adatszolgáltatás 

Az intézményben meg kell valósítani a célhoz kötött adatkezelést. Személyes adatot jog gyakorlására, kötelezettség teljesítése érdekében lehet kezelni. Megkeresésre akkor lehet adatot szolgáltatni, ha a megkeresést küldő szerv megindokolta, jogszabályi hivatkozással alátámasztotta az adat kezelésére való jogosultságát.

4. Ellenőrzés

Az intézmény vezetője rendszeresen köteles ellenőrizni a személyes adatok védelmének érvényesülését, így különösen: 

Az intézmény adatvédelmi szabályainak aktualitását, rendelkezései törvényességét,

az adatszolgáltatások engedélyezésére vonatkozó jogszabályi rendelkezések betartását.

5. Közérdekű adatok nyilvánossága

Az intézmény, mint jogszabályban meghatározott közfeladatot ellátó szerv a feladatkörébe tartozó ügyekben köteles elősegíteni és biztosítani a fenntartó pontos és gyors tájékoztatását. 

A tájékoztatási kötelezettsége kiterjed különösen:

-
az intézmény költségvetésére és annak végrehajtására,

-
az állami vagyon kezelésére,

-
a közpénzek felhasználására és az erre kötött szerződésekre.

Az intézmény rendszeresen, elektronikus úton, vagy más módon - erre irányuló igény esetén - hozzáférhetővé teszi a tevékenységével kapcsolatos legfontosabb adatokat, így:

-
hatáskör,

-
illetékesség,

-
szervezeti felépítés,

-
szakmai tevékenység, annak eredményességére is kiterjedő értékelés,

-
a birtokában lévő adatfajták, és működéséről szóló jogszabályok,

-
gazdálkodás.

Az előzőekben említetteknek lehetővé kell tenni, hogy az intézmény kezelésében lévő adatokat bárki megismerhesse, kivéve:

-
ha az adatot törvény alapján az arra jogosult szerv állam- vagy szolgálati titokká nyilvánította,

-
ha az nemzetközi szerződésből eredő kötelezettség alapján minősített adat,

-
ha a közérdekű adatok nyilvánosságához való jogot az adatfajták meghatározásával – főként bírósági vagy közigazgatási hatósági eljárásra tekintettel – törvény korlátozza,

-
ha az adat a Ptk. 81. § (2) bekezdése alapján üzleti titoknak minősül.

A közérdekből nyilvános adatok megismerésére a közérdekű adatok megismerésére vonatkozó rendelkezéseket kell alkalmazni.

Az intézmény vezetője a közzétételi listában nem szereplő közérdekű adatokra vonatkozó adatigénylések adatai alapján évente felülvizsgálja az intézmény közzétételi listáját, és a jelentős arányban vagy mennyiségben felmerült adatigénylések alapján azt kiegészíti.

II. ADATVÉDELMI SZABÁLYOK  A SZOLGÁLTATÁST IGÉNYBEVEVŐK SZEMÉLYES ADATAIVAL KAPCSOLATOS FELADATOKRA ÉS ELJÁRÁSOK RENDJÉRE
1. Általános rendelkezések

E szabályok célja, hogy a vonatkozó jogszabályok rendelkezéseinek figyelembevételével meghatározza az intézménynek illetékességi területén lakóhellyel, tartózkodási hellyel rendelkező szolgáltatást igénybevevők személyes adatai védelmével kapcsolatos feladatait, az eljárások rendjét.

2. Értelmező rendelkezések

A szolgáltatást igénybevevő természetes személyazonosító adatai: családi és utóneve(i), nők esetében leánykori családi és utóneve(i) (a továbbiakban együtt: név); neme; születési helye és ideje; anyja leánykori családi és utóneve(i) (a továbbiakban : anyja neve).

A szolgáltatást igénybevevő lakcím adata: bejelentett lakóhelyének, illetve tartózkodási helyének címe (a továbbiakban együtt: lakcím).

Adatszolgáltatás: a nyilvántartásban szereplő szolgáltatást igénybevevő adatainak a törvényben meghatározott tartalmú és terjedelmű közlése. Ezen belül:

egyedi adatszolgáltatás: egy polgár adatainak közlése;

csoportos adatszolgáltatás: az adatigénylő által vagy jogszabályban meghatározott szempontok szerint képzett csoportba tartozó polgárok adatainak rendszeres vagy eseti közlése.

3. Személyes adatok védelme

A szolgáltatást igénybevevők személyi adatainak és lakcímének nyilvántartásából (a továbbiakban: nyilvántartás) történő adatszolgáltatás engedélyezése során az alábbiak szerint kell eljárni:

Adatszolgáltatást csak hivatalos szervek kérelmére adunk ki.

Az adatkezelés törvényességének ellenőrzése az intézményvezető feladata.

III. ZÁRÓ RENDELKEZÉS
Ez a szabályzat 2025.02. hó 25. napján lép hatályba.

Az intézménynél az intézményvezetőnek kell gondoskodni arról, hogy e szabályzatot valamennyi munkatárs megismerje, és ennek tényét a szabályzathoz csatolt íven aláírásával igazolja a hatálybalépés napjával egyidejűleg.

Dunavecse, 2025.02.25.









Liptai-Kölkesdi Ágnes








      
bölcsődevezető 

Megismerési nyilatkozat
Az adatvédelmi szabályzatában foglaltakat megismertem. Tudomásul veszem, hogy az abban foglaltakat a munkavégzésem során köteles vagyok betartani.



	Név
	Beosztás
	Kelt
	Aláírás

	Antal Szabina
	Kisgyermeknevelő
	
	

	Csides Ágnes
	Bölcsődei dajka
	
	

	Fazekasné Kató Nikoletta
	Kisgyermeknevelő

Bölcsődevezető helyettes
	
	

	Gálné Kölesdi Ildikó
	Bölcsődei dajka
	
	

	Gulyásné Pataki Edina
	Kisgyermeknevelő
	
	

	Hollósi Ildikó Erzsébet
	Kisgyermeknevelő
	
	

	Kiss Zoltánné
	Bölcsődei dajka
	
	

	Pintér- Gelencsér Mónika
	Kisgyermeknevelő
	
	

	Tarr Judit
	Kisgyermeknevelő
	
	

	Szabados Edina
	Szakács
	
	

	Liptai-Kölesdi Ágnes
	Bölcsődevezető 
	
	


2. sz. függelék
 IRATKEZELÉSI SZABÁLYZAT
Általános rendelkezések
Az intézmény iratkezelése papíralapú. A hivatalos iratok tárolása, rendszerezése a bölcsődevezető feladata.
Küldemények átvétele:
Az intézményhez érkező postai küldemények, csomagok átvétele jogosult:

· a címzett vagy az általa megbízott személy,
· a postai meghatalmazással rendelkező személy.
Küldemények felbontása:
· az intézményhez érkezett küldeményeket az intézményvezető, ill. az általa megbízott személy bontja fel,

· felbontás nélkül a címzetthez kell továbbítani a névre szóló vagy megállapíthatóan magánjellegű küldeményeket.
Iratkezelési feladatok az ügyintézés során:
Az iratok, számlák szignálását az intézményvezető látja el.

Számlák, elszámolások leadása az önkormányzat gazdasági hivatala felé, csak a szakmai teljesítés igazolása után lehetséges.
3. sz. függelék

Érdekképviseleti Fórum Működési Szabályzata
 A Gyermekek védelméről és a gyámügyi igazgatásról szóló 1997. XXXI. törvény 35-36 § alapján a Érdekképviseleti Fórum Működik a bölcsődében.
Az Érdekképviseleti Fórum /továbbiakban Fórum/ a bölcsődei ellátásban részesülő gyermekek érdekeinek megjelenítését, képviseletét szolgálja és látja el.

A Fórum működésének célja, hogy a gyermek érdekeit szem előtt tartva a törvényes képviselők, az Intézmény és a Fenntartó képviselői együttműködjenek. Feladata az álláspontok feltárása, vélemények és információk cseréje, a különböző fejlesztések és törekvések ismertetése, valamint egyeztetése.
A Fórum szervezete a 15/1998. NM rendelet 2017. február 17. napjától hatályos 2/C §-ában nevesített, az alábbiakban meghatározott képviselőkből áll:

A Fórum szavazati jogú választott tagjai:

· az ellátásban részesülő gyermek szülei vagy más törvényes képviselői,

· az intézmény dolgozóinak képviselője,

· a Fenntartó képviselője
A Fórumban való tagsági jogviszony megszűnik:

· a tag lemondásával, intézményi jogviszonyának, közalkalmazotti jogviszonyának megszűnésével

· annak az ellátottnak az intézményi jogviszonyának megszűnésével, akire tekintettel az illető szülő (törvényes képviselő) a Fórum tagja volt.
A Fórum üléseit a Bölcsődében tartja. A Fórum szükség szerint, de legalább évente egyszer ülésezik. A meghívók és előterjesztések kiküldésének határideje az ülést megelőző egy hét. 

A gyermek, a gyermek szülője vagy más törvényes képviselője, továbbá a gyermekek védelmét ellátó érdekképviseleti és szakmai szervek a házirendben foglaltak szerint a bölcsőde vezetőjénél vagy a Fórum bármely tagjánál (továbbiakban: panasz kivizsgálására jogosult) panasszal élhetnek: 

- az ellátást érintő kifogások,

- a gyermeki jogok sérelme,

- az intézmény dolgozóinak kötelezettségszegése esetén.
A Fórumhoz a Fenntartó is továbbíthatja az ellátott vagy törvényes képviselője által aláírt panaszt vagy bejelentést további kivizsgálás céljából. A Fórum személyes meghallgatást végez. A Fórum a bejelentés alapján köteles a panasztevőt meghallgatni, a tudomására jutástól számított 3 napon belül és a meghallgatásról jegyzőkönyvet kell felvenni. A Fórum az előterjesztéstől számított 15 napon belül ülésen többséggel hozza meg állásfoglalását, melyet írásba kell foglalni. A Fórum üléseiről jegyzőkönyvet kell felvenni, melynek tartalmaznia kell a hozott határozatokat. Az ülés a tagok kétharmadának jelenléte esetén határozatképes.  Szavazategyenlőség esetén az elnök szavazata dönt. Bármely tag indítványára kötelező a titkos szavazás elrendelése. A Fórum névtelen bejelentéssel, panasszal is foglalkozik. A gyermek szülője vagy más törvényes képviselője, az intézmény fenntartójához vagy a gyermekjogi képviselőhöz fordulhat, ha az intézmény vezetője vagy az érdekképviseleti fórum 15 napon belül nem küld értesítést a vizsgálat eredményéről, vagy ha a megtett intézkedéssel nem ért egyet.
4.sz. függelék
Bélyegzők
Az intézmény bélyegzőinek felirata, lenyomata:
hosszú bélyegző:
Dr. Kolozs Gergely „Tipegő” Bölcsőde

6087 Dunavecse, Zrínyi u. 6
                                                              Adószám: 15833624-2-03




Számlaszám: 11732105-15833624

kerek bélyegző:
Dr. Kolozs Gergely „Tipegő” Bölcsőde

Dunavecse

Közepén a Magyar Köztársaság hivatalos címerével
Az intézmény bélyegzőjének használatáról, nyilvántartásának rendjéről a bölcsődevezető rendelkezik.

Önkormányzat





Bölcsőde-vezető





Gazdálkodási csoportvezető (gazdasági vezetés a Polgármesteri Hivatalban)





Kisgyermek-nevelők





Technikai személyzet













